4 Sikap Yang Mengubah Orang Biasa Kepada CEO

Jika anda beranggapan bahawa semua CEO syarikat dalam dunia ini mempunyai pendidikan dan pelajaran daripada universiti-universiti terkemuka dunia dari usia muda lagi, anda salah.

Menurut penulis buku "The CEO Next Door" iaitu Elena Botelho dan Kim Powell, walaupun CEO yang paling hebat di atas muka bumi ini sekalipun tak pernah menyangka mereka ditakdirkan untuk menjadi hebat.

Namun ramai di antara kita yang mempercayai stereotaip bahawa "CEO yang hebat adalah seorang yang berkuasa dan datang dari golongan bangsawan, berani, berkarisma, pandai bersosial dan resume yang menakjubkan".

Dan bagi mengetahui ciri-ciri yang menjadi persamaan pada kebanyakan CEO, Elena dan Kim menggunakan maklumat 17,000 penilaian kepimpinan daripada firma penyelidikan ghSMART.

Dengan kerjasama bersama profesor-profesor dari Universiti Chicao dan Universiti Columbia, mereka memilih 2,600 pemimpin syarikat untuk dianalisa. Hasilnya, mereka menemukan trend di kalangan CEO yang berjaya.

4 kelakuan yang boleh merubah orang biasa kepada CEO adalah :

Menurut data tersebut, CEO yang berjaya sangat tegas dan cepat membuat keputusan, serta 12 kali ganda untuk berprestasi tinggi.

Bekas CEO syarikat Greyhound, Stephen Gorman, memberikan contoh mengapa sifat ini tersangat penting. Ketika Stephen mengambil alih Greyhound pada tahun 2003, perniagaan syarikat itu merugikan. Malah, syarikat induk Greyhound yang baru sahaja pulih daripada muflis sudah bersedia untuk menutup syarikat tersebut.

Untuk tempoh 4 bulan, Stephen melihat pegawainya menghasilkan rancangan untuk menyelamatkan syarikat, namun semuanya gagal. Di antara maklumat-maklumat yang bertimbun yang dianalisa oleh pegawai-pegawainya adalah peta satelit bagi Amerika Syarikat dan Kanada yang menunjukkan jumlah kepadatan penduduk.

Tak begitu pasti sama ada rancangannya akan berhasil atau tidak, Stephen dengan serta-merta membentuk semula laluan bas Greyhound di sekitar kawasan yang ramai penduduk ini. Dan rancangan itu berhasil.

Ketika Stephen meninggalkan Greyhound pada tahun 2007, syarikat itu dilaporkan memperoleh pendapatan RM116 juta. Elena menjelaskan bahawa Stephen mampu untuk "bergerak ke hadapan" bukan disebabkan beliau tahu rancangannya akan berhasil, tetapi beliau tahu keputusan yang mungkin tak betul adalah lebih baik daripada tiada keputusan langsung.

Untuk menjadi seorang CEO yang berjaya, ada haruslah melibatkan diri dengan orang sekeliling dan memberikan inspirasi kepada mereka untuk memberikan yang terbaik. Namun ia tidak semudah dengan hanya menjadi seorang yang peramah atau buatkan orang sukakan anda.

Malah, CEO yang baik boleh menjadi beban kepada syarikat kerana mereka hanya fokus kepada menyetujui pendapat, daripada membuatkan pekerja menjadi lebih baik.

Untuk lebih meyakinkan orang lain untuk mempercayai idea anda, 3 perkara yang anda harus lakukan:

Syarikat yang paling berpengaruh di atas muka bumi, Apple, berjaya kerana CEOnya iaitu Steve Jobs menjadikan Apple sangat berjaya kerana beliau melibatkan diri dengan pekerja-pekerjanya dan merangsang mereka untuk menghasilkan produk dan idea yang kreatif dan invatif.

Dalam kebanyakan kes, Steve Jobs sangat kejam dan sangat tidak baik. Namun, orang lain tidak begitu mengambil kisah akan sikapnya itu kerana kepintarannya, keseronokan serta kegembiraan bekerja di bawah beliau," jelas Willie Pietersen, seorang profesor di Columbia Business School dan penulis buku "Strategic Learning: How to Be Smarter Than Your Competition and Turn Key Insights into Competitive Advantage,"

Ketua Pegawai Eksekutif yang secara konsisten membuahkan hasil dan berjaya melaksanakan apa yang dirancang dilihat sebagai seorang yang boleh dipercayai dan diharapkan. Dan apabila seorang CEO dikenali kerana kebolehpercayaan terhadap dirinya, kebarangkalian untuk diterima bekerja menjadi 2 kali ganda.

Daripada keempat-empat ciri-ciri ini, "kebolehpercayaan yang tidak henti-henti" adalah yang paling penting bagi kejayaan seorang CEO kerana ia meningkatkan kebarangkalian kecemerlangan.

Dalam perniagaan, orang yang boleh dipercayai dan cekap sangat dihargai. Majikan dan klien lebih percaya untuk mengambil risiko dan memberikan peluang kepada mereka.

Pengasas Virgin Group, Richard Branson merupakan contoh yang terbaik mempunyai sikap ini ketika menubuhkan Virgin Australia, syarikat penerbangan kedua terbesar di negara itu.

Keputusan untuk melancarkan syarikat penerbangan ini sebenarnya adalah ilham pekerjanya, Brett Godfrey, yang disukai Richard kerana keperibadiannya, sangat terperinci dan rajin.

"Saya melihat bagaimana cara Brett berurusan dengan orang dengan cara yang sangat baik dan membuahkan hasil," kata Richard dalam bukunya "Finding my Virginity".

Bilionaire itu sangat kagum dengan etika Brett sehinggakan ketika idea itu dikemukakan, Richard menerimanya tanpa ragu. Virgin Australia secara rasminya memasuki pasaran penerbangan pada tahun 2000 dengan Brett Geofrey sebagai CEO.

Untuk sampai ke puncak, pemimpin-pemimpin harus menavigasi laluan-laluan yang belum dilalui. Sebagai contoh, syarikat -syarikat seperti Kodak, Blockbuster dan Borders mengalami kegagalan kerana pemimpin-pemimpin syarikat ini tidak menyesuaikan diri.

Analisa juga menunjukkan bahawa CEO yang bijak menyesuaikan diri, berasa selesa dalam situasi yang tidak selesa. Mereka memahaami bahawa ketidakselesaan memberikan perubahan dan pelajaran yang baru.

Malah, CEO yang bijak menyesuaikan diri boleh melupakan masa lalu dan fokus kepada masa depan, seperti pengasas dan CEO Amazon, Jeff Bezos yang merupakan manusia terkaya di dunia ketika ini.

Ketika Amazon.com dilancarkan pada tahun 1994, syarikat ini hanya menjual buku. Jeff Bezos kemudiannya mengembangkan jualan kepada muzik dan video, sebelum bertanyakan kepada pelanggan apa yang mereka mahu dijual oleh Amazon.

"Senarai yang diberikan oleh pelanggan tersangatlah panjang," jelas Jeff Bezos. Dan kini, Amazon.com menjual hampir kesemua barang yang anda inginkan, daripada elektronik kepada pakaian.

Jeff Bezos mengakui bahawa keupayaan untuk berfikir jangka masa panjang dan bereksprimen menyumbang kepada kejayaan Amazon yang sangat pesat.

"Kami gembira untuk melabur dalam idea baru yang sangat berisiko, untuk tempoh 5 hingga 7 tahun, yang mana kebanyakan syarikat tak akan lakukan. Ia merupakan kombinasi mengambil risiko dan pandangan jangka panjang yang membuatkan Amazon bukannya unik, tetapi istimewa dalam kumpulan kecil," tambah Jeff.


4 Kes Pembunuhan Paling Dahsyat Yang Berlaku Jepun

Disebalik kehebatan teknologi dan tahap jati diri orang Jepun yang sangat dihormati dunia, Jepun juga mempunyai reputasi buruk dari segi jenayah yang dilakukan oleh segelintir rakyatnya.

Jepun merupakan antara sebuah negara yang berlakunya kes-kes jenayah bunuh yang boleh dikatakan paling dahsyat. Malah, hukuman yang dikenakan terhadap pesalah juga dikatakan agak ringan, dan kerajaan seboleh-bolehnya tidak mahu mendedahkan identiti pelaku jenayah bawah umur.

Satomi Mitarai berusia 12 tahun merupakan murid di Sekolah Rendah Okubo di Sasebo, yang telah dikelar dan dibunuh oleh rakan sekelasnya yang berusia 11 tahun. Nama pembunuh Satomi tidak didedahkan oleh kepada pihak akhbar dan pihak polis menggelarkannya sebagai "Gadis A".

Menurut laporan, Satori telah memuat naik satu mesej online mengenai berat dan rupa paras Gadis A dan menggelarkannya sebagai hodoh. Satori juga berkata Gadis A sebagai berlagak bagus.

Pada 1 Jun 2004, kedua-dua pelajar ini bertengkar pada waktu rehat di sebuah kelas kosong, yang telah membuatkan Gadis A mengelar leher dan lengan Satomi menggunakan pisau. Satomi dibiarkan dalam bilik tersebut berlumuran darah manakala Gadis A kembali ke kelas dengan darah penuh pada bajunya.

Melihat kejadian itu, gurunya menelefon pihak polis. Gadis A dibawa ke balai polis dan mengulangi ayat, "Saya minta maaf. Saya minta maaf,". Gadis A memberitahu dia tiada motif untuk membunuh dan mengaku bertengkar dengan Satomi kerana difitnah.

Pada 15 September 2004, Mahkamah Keluarga Jepun memutuskan untuk memasukkan Gadis A ke institusi permulihan walaupun di bawah umur kerana jenayah yang dahsyat.

Mamoru Takuma menunjukkan tanda-tanda MacDonald Triad sejak kecil lagi, iaitu pada usia 12 tahun apabila dia membungkus seekor anak kucing dengan surat khabar dan membakarnya.

MacDonald Triad adalah 3 ciri-ciri tingkahlaku yang di mana jika ketiga-tiga atau kombinasi dua ciri-ciri ini berlaku pada yang sama, akan menyebabkan kecenderungan melakukan kekejaman terutamanya berkaitan dengan kesalahan bersiri.

Mamoru menjadi semakin teruk dengan menyembelih dan membakar kucing ketika usia remajanya. Bermula dari situ, dia mula menjalani kehidupan jenayah. Dia sering dibuang kerja dan telah ditahan polis 11 kali sebelum melakukan apa yang dikatakan pembunuhan beramai-ramai paling dahsyat di Jepun.

Pada tahun 2001, Mamoru menggunakan jawatannya sebagai seorang tukang cuci di Sekolah Rendah Ikeda untuk melakukan jenayah terakhirnya. Pada hari kejadian, Mamoru masuk ke sekolah ini dengan membawa pisau dan telah membunuh 8 orang pelajar berusia di antara 7 hingga 8 tahun, dan mencederakan 13 pelajar lain serta 2 orang guru.

Mamoru ditahan dan disabitkan kesalahan membunuh yang membawa hukuman gantung sampai mati 2 tahun kemudiaan pada Ogos 2003.

Aiwa Matsuo adalah seorang lagi mangsa bunuh yang berlaku di Sasebo, 10 tahun selepas pembunuhan Sasebo Slashing. Pada hari kejadian, Aiwa pergi ke sebuah apartment untuk melawat rakannya.

Ketika sampai di apartment tersebut, Aiwa diserang di bahagian kepala oleh rakannya yang berusia 16 tahun itu dan kemudian lehernya dijerut menyebabkan Aiwa mati lemas. Mayat Aiwa dijumpai dalam apartment tersebut dengan kepalanya dipenggal dan tangan kirinya putus.

Selepas diberkas polis, pembunuh Aiwa mengaku bahawa dia tidak berdendam dengan rakannya itu, tetapi hanya ingin membunuh dan membedah seseorang. Perut Aiwa juga didapati dihiris hingga terburai dan polis menemui pelbagai alatan tukang termasuklah tukul dan gergaji.

Seperti kes Sasebo Slashing, nama pembunuh tidak didedahkan kepada orang awam kerana bawah umur. Mereka yang mengenali saspek berkata dia seorang yang sangat pintar dan mempunyai emosi yang tak stabil.

Dan kes ini boleh dikatakan pembunuhan paling ngeri dalam sejarah Jepun. Pada 25 November 1988, Junko Furuta yang berusia 17 tahun sedang berbasikal pulang dari kerja sambilan apabila dia diculik oleh 4 orang remaja lelaki.

Seperti pembunuh Aiwa Matsuo, 4 orang lelaki ini tidak mempunyai dendam terhadap Junko tetapi melakukannya untuk merompak dan merogol gadis tempatan. Bermula dari hari itu, Junko tidak mengetahui dia akan melalui 44 hari yang paling dahsyat dalam hidupnya

Penculik-penculik Junko telah menyeksanya dengan cara yang paling kejam dan tak dapat untuk difikirkan dengan otak waras. Sebuah laman sesawang yang dikenali sebagai "44 hari dalam neraka" telah menyenaraikan cara Junko diseksa:

4 orang lelaki tersebut memukul Junko menggunakan barbell besi, atas alasan kekalahan bermain bermain Mah-jongg. Mukanya kemudiannya dicucuh menggunakan api lilin

Mereka memaksa Junko berdiri dan memukul kaki menggunakan kayu menyebabkan dia terjatuh dan mengalami kekejangan. Darah keluar dengan banyak dan nanah meleleh daripada jangkitan akibat dibakar, membuatkan mereka membalut tangan mereka menggunakan plastik, dan terus memukul Junko.

Sekali lagi cecair pemetik api dituang ke kaki, tangan, perut dan mukanya, dan dibakar. Junko dikatakan cuba untuk memadam api tersebut tetapi menjadi semakin tidak bermaya. Penyeksaan terakhir ini berlangsung selama 2 jam. Setelah diseksa dengan begitu dahsyat selama 44 hari, akhirnya Junko menghembuskan nafas terakhir.

Junko akhirnya ditanam di dalam sebuaah tong drum dan disimenkan. Kira-kira 100 orang tahu mengenai penculikan Junko Furuta, tetapi mereka sama ada membiarkan Junko diseksa atau mereka sendiri mengambil bahagian dalam penyeksaan dan pembunuhan.

Kebanyakan di antara mereka adalah rakan-rakan 4 lelaki tersebut, yang merupakan ahli kelas rendah Yakuza.

Kesemua empat lelaki mengaku bersalah kerana "melakukan kecederaan pada tubuh yang mengakibatkan kematian", dan bukan membunuh.


10 lapangan terbang terbaik dan paling canggih di dunia

Laman web pengguna penerbangan Skytrax baru-baru ini telah mengadakan majlis Anugerah Lapangan Terbang Sedunia di Expo Terminal Penumpang Stockholm, Sweden.

Bagi tahun keenam berturut-turut, Lapangan Terbang Antarabangsa Changi, Singapura telah dinobatkan sebagai lapangan terbang terbaik dalam dunia. Lapangan terbang itu merupakan salah satu hab transit terbesar di Asia Tenggara dan penggerak utama dalam ekonomi negara itu.

Selain Singapura, empat lagi kedudukan teratas anugerah itu kesemuanya digondol oleh lapangan terbang dalam Asia. Lapangan terbang dari Eropah juga tidak kurang hebatnya namun tiada lapangan terbang dari Amerika Syarikat yang tersenarai dalam kedudukan 30 terbaik.

Kedudukan tahunan Skytrax itu dibuat berpandukan kepada ulasan dan tanggapan hampir 14 juta penumpang penerbangan dari lebih 100 buah negara. Tinjauan yang dibuat ke atas lebih 550 buah lapangan terbang yang tersenarai itu melihat kepada 39 perkhidmatan dan parameter pencapaian termasuklah keselesaan kemudahan, lokasi bilik air dan kemahiran berbahasa kakitangan di lapangan terbang.

Berikut 10 lapangan terbang yang terbaik dalam senarai yang dikeluarkan oleh Skytrax:

Lapangan terbang ini merupakan yang keempat paling sibuk di Eropah dan merupakan salah satu hab transit terpenting di dalam dunia. FRA merupakan rumah kepada syarikat penerbangan Lufthansa dan jentera penerbangannya yang terdiri daripada lebih 280 buah kapal.

Pengulas di Skytrax memuji lapangan terbang ini kerana keudahan transit antara terminal dan kepelbagaian tempat membeli-belah dan pilihan makanan. Walau bagaimanapun, ada yang merungut tentang barisan yang panjang di bahagian imigresen.

Terletak tidak sampai 13km dari tengah bandar Zurich, lapangan terbang ini merupakan pangkalan kepada Swiss International Air Lines dan merupakan hab yang menyambungkan bandar terbesar di Switzerland dengan keseluruhan kawasan di seluruh negara.

Jika anda terpaksa meluangkan masa yang agak lama di sini kerana penerbangan sambung yang ditunda atau sebagainya, Lapangan Terbang Zurich menawarkan perkhidmatan sewa basikal dan kasut beroda selain rombongan ke Muzium Pengangkutan Switzerland di Lucerne.

Heathrow yang terletak di London, United Kingdom ini merupakan lapangan terbang ketujuh paling sibuk di dunia dan merupakan yang terbesar antara kesemua lima lapangan terbang yang berada di London.

Kini, Heathrow sedang melalui proses pengubahsuaian terbesar dengan tambahan bangunan Terminal 2. Bangunan Terminal 5 di sini yang telah berusia lapan tahun dinobatkan sebagai terminal lapangan terbang terbaik dalam dunia oleh Skytrax. Ia merupakan hab utama bagi British Airways dan Virgin Atlantic.

Dibina di atas pulau buatan yang terletak di tengah-tengah Teluk Ise berhampiran Nagoya, lapangan terbang ini merupakan rumah kepada Japan Airlines dan ANA. Ia terkenal kerana reputasi sebagai lapangan terbang wilayah yang terbaik di dunia.

Dengan geladak setinggi 1,000 kaki di mana para penumpang boleh memerhatikan kapal terbang dan mendarat, ia juga menempatkan rumah mandi tradisional Jepun yang menenangkan dan boleh merehatkan badan.

Terletak di bahagian timur laut dari bandar Munich, MUC adalah salah satu lapangan terbang paling sibuk di Eropah dan merupakan lapangan terbang paling sibuk di Jerman, selepas Frankfurt. Munich megah berdiri sebagai hab utama bagi syarikat penerbangan Air Berlin, Lufthansa dan Condor. Ia memaparkan rekaan seni bina yang lapang dan berdinding kaca.

Di bahagian dataran tengah yang menghubungkan dua terminal sering disediakan kemudahan bersuka ria bagi para penumpang. Pada musim sejuk, pengunjung boleh bermain luncur air dan pada musim panas pula gelanggang tenis atau luncur air pula disediakan.

Hab ini mula dibuka pada tahun 2014 dan kini menjadi rumah bagi Qatar Airways. Ia mempunyai dua terminal yang terletak di atas tanah berkeluasan 5,400 ekar dan menelan belanja sebanyak $16 bilion untuk dibina.

Menurut Skytrax, lapangan terbang ini merupakan kompleks terminal yang terbaik dari segi seni bina dan yang paling mewah dalam dunia.

Berjaya menaiki satu anak tangga pada tahun ini, lapangan terbang ini yang dibuka pada tahun 1998 ini dibina atas pulau yang ditambak bersebelahan pinggir laut Hong Kong. Ia merupakan salah satu lapangan terbang paling sibuk di Asia dan menjadi pangkalan kepada Cathay Pacific, Hong Kong Airlines dan Dragonair.

Di Terminal 2, penumpang boleh melepaskan kepenatan atau menghabiskan masa menunggu sambil bermain golf di SkyCity Nine Eagles. Bagi penumpang yang beragama Islam, cawangan restoran makanan segera Popeye's di lapangan terbang ini menawarkan hidangan halal kepada anda.

Terdapat dua lapangan terbang utama di Tokyo dan Haneda adalah salah satu daripadanya. Terletak beberapa batu sahaja dari tengah bandar ibu negara matahari terbit itu, Haneda terbukti menjadi laluan utama bagi pelancong dan mereka yang mengembara atas urusan perniagaan. Sebagai lapangan terbang kelima paling sibuk dalam dunia, Haneda terkenal kerana menawarkan perkhidmatan yang efisien, bersih dan syurga membeli-belah yang hebat.

Incheon mengekalkan kedudukan sebagai salah satu lapangan terbang paling elit di dunia pada kedudukan tiga tertinggi saban tahun. Lapangan terbang yang terletak di sebuah pulau tidak jauh dari ibu negara Korea Selatan ini merupakan rumah kepada Korean Air dan merupakan lapangan terbang ke-24 paling sibuk dalam dunia.

Ia mula dibuka kepada orang awam bermula tahun 2001 dan menawarkan pelbagai kemudahan serta pilihan membeli-belah dan makanan yang sangat banyak, selain menjamu mata para penumpang dengan persembahan kebudayaan. Terdapat juga sebuah muzium budaya Korea di dalam lapangan terbang ini.

Untuk tahun keenam berturut-turut, Changi mengekalkan takhta sebagai lapangan terbang terbaik dalam dunia. Ia merupakan lapangan terbang ke-16 paling sibuk dalam dunia dan menjadi hab utama bagi Singapore Airlines, Silkair dan Tigerair.

Lapangan terbang ini sentiasa menerima pujian positif daripada para pengunjung kerana memaparkan rekaan seni bina yang sangat cantik, operasi yang sangat efisien, kemudahan yang mewah dan kepelbagaian pilihan tempat makan dan membeli-belah.

Penumpang yang transit di sini dibenarkan menghabiskan masa di teater filem, geladak hiburan multimedia, rawatan spa dan bermain gelongsor lingkar di Terminal 3.

Anda mesti tertanya-tanya lapangan terbang kita berada pada kedudukan yang ke berapa? Pada tahun 2016, Lapangan Terbang Antarabangsa Kuala Lumpur tersenarai dalam tiga puluh teratas iaitu pada kedudukan ke-24. Tahun lepas, kita berada di tangga 34. Tahun ini? 44.


9 Tanda Anda Berpersonaliti Tegas Tapi Sensitif

Senantiasa bersikap tegas, walaupun ia memang datang secara semulajadi di kalangan rakan-rakan anda mampu memberikan kesan sampingan yang membuatkan anda tidak mengendahkan sensitiviti diri anda sendiri.

Walaupun orang di sekeliling anda memandang anda sebagai seorang yang kuat dan tegas, hanya segelintir rakan anda sahaja yang benar-benar mengenali anda dan tahu betapa sensitifnya anda di dalam.

iluminasi.com kongsikan 9 tanda-tanda anda seorang yang kuat dan tegas, tetapi sensitif pada waktu yang sama.

Dunia menjadi agak tertekan bagi anda kerana anda mempunyai personaliti tegas, tetapi sensitif. Sifat semulajadi anda tak membiarkan anda mengikut sesuatu perkara secara melulu, dan anda tahu anda mampu mengawal diri sendiri.

Anda mampu mengendalikan situasi yang buruk dengan baik dan jika ia menjadi lebih teruk, anda tahu cara untuk keluarkan diri anda daripada situasi itu. Namun seperti yang dikatakan, kelebihan ini datang dengan kesan sampingan, iaitu anda tertekan.

Anda bukanlan jenis orang yang akan mendiamkan dan tidak mengambil tindakan jika seseorang tidak menghormati anda atau orang lain. Anda akan menegur tingkahlaku orang yang tak betul dan mewujudkan sempadan supaya ia tidak berlaku lagi pada masa hadapan.

Apa yang dilakukan adalah teguran yang membina tanpa melihatkan anda sebagai seorang yang berlagak.

Anda sangat perlukan masa untuk relaks dan rehatkan minda. Hanya disebabkan anda kuat dan tidak takutkan sesiapa, orang beranggapan yang anda sentiasa boleh berada di sisi mereka. Benar, memang anda boleh berada di sisi mereka namun bukan selalu kerana anda juga perlukan masa untuk diri sendiri dalam persekitaran yang tenang dan damai.

Anda bukanlah jenis yang menggunakan media sosial untuk bertemu pasangan. Anda mahukan hubungan yang sebenar dengan seseorang, dan selagi anda tak bertemu dengan seseorang yang anda tak serasi dan selesa, anda tak akan berhenti.

Disebabkan anda sangat bergantung kepada gerak hati, anda mampu mengetahui niat sebenar orang lain dan personaliti tegas anda tak akan bertolak ansur dengan mereka yang berniat tidak baik.

Anda sangat tidak suka apabila orang menyembunyikan perasaan sebenar mereka dan berlagak seperti tiada apa-apa di hadapan anda. Sebenarnya, anda sudah mengetahui perasaan mereka, jadi apa gunanya sembunyikan daripada anda?

Anda mempunyai kekuatan untuk mengendalikan kebenaran tak kisahlah betapa tak menyenangkan kebenaran itu.

Anda sangat sensitif terhadap orang-orang tidak pintar dan tak peka dalam dunia ini yang tak mampu menyelesaikan perkara kecil. Anda bukan berlagak, tetapi anda memang tak boleh menerima kenyataan ini.

Anda tahu bila untuk memberikan pendapat dan bila untuk mendengar. Anda tahu ada masa dan tempat untuk semua perkara, walaupun anda mempunyai pendapat yang sangat kuat.

Anda tak tunjukkan perasaan sebenar anda dan tahu bila perlu diberitahu kepada orang lain. Anda mendengar drama-drama kehidupan orang lain dan tahu bagaimana untuk memberikan respon.

Biasanya anda mendengar dengan niat untuk memahami lebih daripada untuk membalas.

Anda merupakan seorang yang tidak suka mencari perhatian. Namun, anda mungkin menyedari bahawa anda menjadi perhatian orang ramai. Bukan salah anda apabila orang secara semulajadi tertarik kepada anda.

Anda sangat bencikan apabila orang suka menunjuk-nunjuk dan melakukan perkara bodoh semata-mata untuk menarik perhatian orang.

Personaliti tegas anda yang semulajadi membuatkan orang lain beranggapan anda tak akan menjadi tenang dan lembut. Namun, itu tidka benar kerana anda mempunyai potensi untuk keluar daripada dunia dan menghilangkan diri untuk seketika.

Anda dibelenggu oleh tenaga dan perasaan orang lain dan walaupun anda tak tunjukkan, tapi sebenarnya anda perlukan masa untuk lari dari semua ini. Masa untuk diri anda sangatlah penting.


5 Perkara Yang Sebenarnya Mampu Dilihat Oleh Orang Buta

Dilahirkan celik adalah antara satu augerah terbesar, tetapi dilahirkan buta juga mempunyai kelebihan tersendiri. Mereka yang mempunyai kecacatan penglihatan mempunyai kelebihan yang tak ada pada orang celik.

Antaranya adalah individu cacat penglihatan dikatakan mempunyai gerak hati yang lebih kuat berbanding orang celik. Disebabkan tidak mampu melihat, mereka bergantung kepada gerak hati 100% membuatkan ianya sangat peka.

Namun, di ketika orang ramai menyangkakan orang buta tidak dapat melihat, kita sebenarnya salah. iluminasi.com ingin 5 perkara yang anda tak tahu mampu dilihat oleh orang buta.

Walaupun orang yang buta sejak lahir mungkin tidak melihat apa-apa, namun orang yang buta ketika selepas beberapa ketika melihat dunia boleh melihat beberapa perkara, seperti warna.

Damon Rose, seorang wartawan BBC yang telah menjadi buta selepas menjalani pembedahan 31 tahun yang lalu. Namun, kini beliau masih mampu melihat warna. Malah, beliau melihat warna yang baginya, sangat mengganggu.

Dalam artikel tulisannya untuk BBC, Damon memberitahu bahawa warna seperti cahaya datang dalam pelbagai bentuk, dan juga berubah dengan begitu cepat. Kadang-kadang, sesuatu warna mempunyai warna lain sebagai latar belakang.

Apa yang menarik, Damon memberitahu satu-satunya benda yang beliau tak pernah lihat, adalah kegelapan, dan itulah yang paling dirindukan.

Milenna Channing yang dilahirkan celik, telah mengalami strok yang begitu teruk pada usia 29 tahun dan menyebabkannya menjadi buta. Dia berangappan bahawa dia telah kehilangan penglihatannya selama-lamanya, sehinggalah Milenna terlihat air bergerak ketika memandikan anaknya.

Milenna memaklumkan perkara itu kepada doktornya, yang menyangka dia berhalusinasi dan berkata dia buta dan tak dapat melihat. Milenna walaubagaimanapun tidak mempercayai kata-kata doktonya.

Milenna kemudiannya menyedari bahawa beliau dapat melihat hujan turung, wap pada air panas, dan pergerakan rambut anaknya. Namun, itu sahaja yang mampu dilihat Milenna. Doktor kemudiannya menjelaskan bahawa Milenna mengalami "Fenomena Riddoch" yaag menyebabkan orang buta melihat pergerakan objek.

Mimpi buruk seringkali merupakan hasil kepada tekanan dan emosi yang kita alami ketika sedar. Dan menurut kajian yang dijalankan oleh Danish Center for Sleep Medicine, orang buta mampu cenderung untuk mengalami mimpi buruk 4 kali lebih banyak berbanding orang biasa kerana mereka mengalami lebih tekanan dan emosi ketika sedar.

Kajian itu dilakukan dengan menganalisa mimpi 50 peserta, terdiri daripada 25 peserta buta, dan 25 peserta celik. 11 daripada peserta buta sejak lahir dan 14 lagi dilahirkan celik namun menjadi buta kemudiaanya.

Hasil kajian itu menunjukkan, individu dilahirkan buta mengalami mimpi buruk 25% daripada biasa. Namun, mimpi buruk dialami oleh celik yang buta kemudiannya hanyalah 7% dan 6% bagi orang celik.

Biasanya, manusia mengalami penularan emosi, iaitu fenomena seseorang bertindakbaalas terhadap ekspersi wajah atau tingkah laku orang lain di sekeliling. Sebagai contoh, seseorang itu senyum kerana melihat orang lain senyum, dan menguap jika terlihat orang lain menguap.

Perkara ini juga berlaku terhadap orang buta. Mereka mungkin tak dapat melihat wajah anda, namun mereka mampu mengesan ekspersi wajah anda dan bertindak balas dengan sewajarnya.

Pada tahun 1923, seorang pelajar Universiti Harvard, Clyde Keeler, telah mendapati bahawa anak mata tikut mengecil ketika terlihat cahaya. Ketika itu, manusia sudah mengetahui bahawa manusia dan tikus mengesan cahaya menggunakan dua fotoreseptor yang dikenaali sebagai fotoreseptor retina terletak dalam retina.

Namun, dalam kes tikus tersebut, fotoreseptornya tidak sepatutnya aktif kerana tikus itu buta. Clyde kemudiannya menyedari bahawa manusia dan tikus mempunyai fotoreseptor ketiga yang dikenali sebagai "sel ganglion retina sensitif fotogenik" (ipRGCs).

Berbeza dengan fotoreseptor retina yang menghantar maklumat mengenai cahaya kepada bahagian otak yang memproses imej untuk menghasilkan apa yang kita panggil penglihatan, ipRGCs menghantar maklumat kepada bahagian otak yang lain tetapi tidak menyumbang kepada penglihatan.


6 Individu Yang Tidak Mempunyai Taraf Kewarganegaraan Mana-Mana Negara Di Dunia

Kita sepatutnya sangat bersyukur dilahirkan di Malaysia yang aman damai. Taraf kewarganegaraan yang kita miliki adalah sangat berharga, malah sebagai warganegara Malaysia, pasport yang kita miliki adalah antara yang paling banyak diterima negara dunia.

Dan jika kita kehilangan taraf kewarganegaraan, pastinya ia menjadi satu kerugian besar, walaupun diterima di negara lain. Dan bagi 6 individu ini, mereka bukan sahaja kehilangan taraf kewarganegaraan asal, malah tidak menjadi rakyat mana-mana negara di atas muka bumi ini.

iluminasi.com ingin berkongsi dengan pembaca 6 individu yang tidak mempunyai taraf kewarganegaraan mana-mana negara.

Maha Mamo adalah seorang gadis yang dilahirkan di Lubnan, dan kedua ibu bapanya merupakan warganegara Syria. Namun, Maha dan dua adik beradiknya lagi tidak mempunyai kerakyatan.

Mereka dianggap bukan warganegara Lubnan kerana bapanya bukan orang Lubnan, seperti yang termaktub dalam undang-undang negara itu. Dan mereka juga bukan warganegara Syria kerana kerajaan Syria tidak mengiktiraf perkahwinan antara bapanya yang Kristian dan ibunya seorang muslim.

Disebabkan masalah tidak mempunyai kewarganegaraan, mereka tidak dibenarkan bekerja dan keluar dari negara. Malah, mereka juga tidak dibenarkan memiliki kad SIM. Namun mereka bernasib baik apabila pada tahun 2014, kedutaan Brazil di Lubnan memberikan mereka visa kemanusiaan dan dokumen perjalanan.

Masalah mereka tidak terhenti selepas menerima visa, kerana mereka tidak mengenali sesiapa di Brazil. Seorang rakan Maho telah memperkenalkan mereka dengan sebuah keluarga di Brazil yang bersetuju untuk memberikan tempat tinggal walaupun mereka tidak pernah berjumpa.

Mamo dan adik-beradiknya merupakan di antara 8,000 warga Syria yang diberikan visa kemanusiaan oleh kerajaan Brazil sejak tahun 2013.

Berusia 58 tahun, Vasily Babina hanya menyedari dia masih menjadi warganegara Kesatuan Soviet pada Februari 2017, iaitu selepas 26 tahun republik itu runtuh dan berpecah kepada beberapa buah negara.

Perkara itu tidak disengajakan, kerana Vasily berada di dalam penjara ketika negara asalnya dibubarkan. Vasily sepatutnya tidak patut keluar daripada penjara kerana dihukum mati atas kesalahan meropak, mencuri dan membunuh.

Penjara yang didiami Vasily berada di bawah kuasa Rusia yang memansuhkan hukuman mati 6 tahun selepas berpisah daripada Kesatuan Soviet. Hukumannya diubah kepada penjara selama 26 tahun dan dibebaskan pada 2017, yang mana ketika itu dia baru menyedari negaranya tidak lagi wujud.

Mahkamah Rusia kemudiannya mengistiharkan Vasily sebagai pendatang tanpa izin dan diarahkan ditahan di pusat tahanan. Rusia ingin menghantar Vasily ke Kazakhstan, tempat kelahirannya, walaupun keluarganya berada di Altai, Rusia.

Sepatutnya, Eun-ju menjadi warganegara Korea Utara dan China, namun tidak diiktiraf oleh kedua-dua negara. Ibu dan nenek Eun-ju merupakan rakyat Korea Utara, sehinggalah mereka melarikan diri ke China.

Ibu Eun-ju bertemu bapanya yang merupakan lelaki Korea-China. Ketika ingin berhijrah dari China ke Korea Selatan pada tahun 2006, ibunya hilang dan tak dapat dikesan, dan bapanya meninggal dunia pada tahun 2007.

Eun-ju kekal di China sehingga tahun 2012. Nenek Eunju kemudiannyaa berhijra ke Korea Selatan melalui Laos dan Thailand selepas mengetahui salah seorang anaknya menghidap kanser.

Nenek Eunju diberikan suaka, tetapi tidak Eunju, yang mengikut jejak langkah neneknya pada tahun 2014. Ia disebabkan oleh undang-undang Korea Selatan melarang pemberian taraf kewarganegaraan kepada sesiapa yang tidak mempunyai ibu bapa yang masih hidup, walaupun neneknya masih hidup.

Tanpa kewarganegaraan, Eunju tak dibenarkan ke sekolah, membukan akaun bank, ataupun ke hospital. Walaupun Eunju masuk ke sekolah alternatif, namun dia tidak dibenarkan untuk menduduki peperiksaan kelayakan.

Agak menyedihkan, Muhammed Idrees adalah mangsa kepada hubungan tegang di antara India dan Pakistan. Idress dilahirkan di India dan kemudiannya berhijrah ke Pakistan selepas berkahwin. Dia mendapat taraf kewarganegaraan Pakistan dan kekal di negara itu sehingga tahun 1999, selepas pulang ke India untuk melawat bapanya yang sakit.

Bapanya meninggal dunia sejurus selepas Idrees sampai ke India, membuatkan dia terpaksa tinggal di India melebihi tempoh yang ditetapkan visa. Dia memohon untuk melanjutkan visa daripada kerajaan India namun ditahan kerana disyaki sebagai pengintip Pakistan.

Akibat itu, Idrees dipenjarakan selama 10 tahun, sehinggalah mahkamah membebaskannya. Idrees juga didenda sebanyak RM35 kerana tinggal lebih masa. Kemudian, dia cuba untuk pulang ke Pakistan, namun tidak dibenarkan masuk kerana tidak lagi dianggap sebagai warganegara Pakistan.

Pihak berkuasa Pakistan mendakwa bahawa Idrees telah berpisah dengan isterinya dan dibuang keluarga. Malah, pasport Pakistan yang dimilikinya untuk perjalanan sudah tiada guna kerana tamat tempoh pada tahun 2003, ketika dia dipenjarakan.

Kini Idrees terperangkap di India dan tidak mempunyai taraf kewargangeraan mana-mana negara.

Dilahirkan di Colombia, Eliana Rubashkyn pernah menjadi Luis Rubashkyn sehingga dia menyedari bahawa dia adalah khunsa. Dia kemudiannya melakukan rawatan menyekat hormon lelaku dan mengaktifkan hormon wanita, menjadikannya seorang wanita.

Ia menjadi satu masalah kerana pihak Universiti Taipei di Taiwan di mana Eliana belajar, meminta dia mengemaskinikan pasportnya. Eliana membuat keputusa untuk mengemasikini pasportnya di konsulat Colombia di Hong Kong kerana tiada konsulat Colombia di Taiwan.

Walaubagaimanapun, pihak berkuasa lapangan terbang Hong Kong tidak membenarkan Eliana masuk ke negara itu kerana dia sepatunya menjadi seorang lelaki seperti mana yang tertulis dalam pasport. Namun akhirnya dia dibenarkan masuk tanpa pasport.

Eliana terperangkap di Hong Kong ketika ingin mengemaskini pasportnya, sehinggakan terpaksa tidur di tepi jalan. PBB akhirnya memberikan status "Pelarian jantina" kepada Eliana, namun ia membuatkan dia terpaksa melepaskan kewarganegaraan Colombia.

Kebanyakan negara tidak menerima status Eliana kerana mereka mahukan Eliana untuk menjalani pembedahan semula jantina untuk layak mendapat taraf pelarian jantina, dan bukan hanya menjalankan terapi hormon.

Pada tahun 2015, New Zealand akhirnya bersetuju memberikan bantuan suaka kepada Eliana. Dia masih tidak mempunyai kewarganegaraan, dan hanya akan diberikan selepas tinggal di New Zealand selama 5 tahun.

Pada tahun 2008, Mike Gogulski yang mempunyai kewarganegaraan Amerika Syarikat, masuk ke pejabat kedutaan AS di Slovakia dan mengisytiharkan dia bukan lagi warganegara AS. Dengan itu, Mike membakar pasportnya, menjadikannya individu tanpa mana-mana kewarganegaraan.

Malah, dipercayai bahawa Mike adalah satu-satunya individu di dunia yang secara sengaja membuatkan dirinya tanpa taraf kewarganegaraan. Dia berbuat demikian kerana tidak sukakan cara kerajaan AS mentadbir negara.

Dia juga memberitahu tiada sesiapa pun yang bertanyakan pada mulanya sama ada dia mahu menjadi rakyat AS atau tidak. Ketiadaan pasport membuatkan Mike tak boleh keluarg dari Kesatuan Eropah dan tidak dibenarkan mendapatkan pasport baru kerana bukan milik mana-mana negara. Dokumen individu tanpa negara dikeluarkan untuknya oleh kerajaan Slovakiaa yang menjadi kad identiti de facto nya.


Kisah Perpecahan Malayan Dollar Kepada Ringgit Malaysia, Dollar Singapura dan Ringgit Brunei

Ketika Singapura berpisah dengan Malaysia pada tahun 1965, Malaysia, Brunei dan Singapura berkongsi sejenis matawang .

Malayan Dollar yang digunakan dan dikeluarkan oleh kerajaan British sebelum itu adalah matawang yang telah digunakan selama lebih 10 tahun, sudah sinonim dengan generasi-generasi masyarakat zaman tersebut di tiga buah negara itu.

Selepas negara kita merdeka, gesaan gerakan politik untuk negara kita memiliki matawang sendiri menjadi semakin kuat ekoran penubuhan Bank Negara Malaya pada tahun 1959. Kuasa terhad yang ada pada Bank Negara ketika itu menyukarkan negara kita dalam mengawal hal ehwal kewangan.

Semua itu serba sedikit berubah pada September tahun 1963 selepas tertubuhnya Malaysia, yang memberikan kuasa mengawal matawang, bank pusat dan juga sektor perbankan kepada persekutuan yang baru dibentuk.

Ini kisah bagaimana Malaysia, Brunei dan Singapura pernah berkongsi nilai matawang yang sama, sebelum Malaysia keluar membawa haluan sendiri.

Ekoran penubuhan Bank Negara Malaysia serta mandat mengawal matawang sendiri, kerajaan Malaysia mengeluarkan pengumuman notis 18 bulan yang badan pengawal matawang Malayan Dollar akan dihentikan, untuk igantikan dengan matawang baru yang dikeluarkan Bank Negara Malaysia.

Penggabungan Singapura dan Malaysia tidak lama usiany, selepas perbezaan pandangan melibatkan masyarakat majoriti Cina di Singapura dengan kerajaan yang dikuasai orang Melayu, di Kuala Lumpur. Dikatakan wujud ketidak percayaan antara satu sama lain yang menjadi penyebab mendorong gesaan untuk keluarnya Singapura daripada Malaysia.

Beberapa insiden yang berlaku dalam rundingan di antara kedua-dua negara membuatkan keadaan menjadi tegang, ekoran satu tindakan kerajaan Malaysia yang kurang digemari kerajaan Singapura. Dalam proses rundingan dan usul cadangan berkenaan pembukaan cawangan Bank Negara Malaysia di Singapura, kerajaan Malaysia meletakkan syarat agar kerajaan Singapura menyerahkan kuasa mentadbir dan menyimpan aset kerajaan Singapura, diserahkan sepenuhnya kepada Bank Negara Malaysia.

Selain itu wujud isu berkaitan hak milik tanah yang bakal menjadi tapak cawangan Bank Negara Malaysia di Singapura, diletakkan di bawah Bank Negara Malaysia dan bukan kerajaan Singapura. Ini sedikit sebanyak membuatkan kerajaan Singapura merasa kerajaan Malaysia tidak mahu membolehkan kerajaan mereka memiliki aset sendiri.

Merasakan kedaulatan mereka tercabar ekoran tindakan kerajaan Malaysia melalui tindakan Bank Negara, kerajaan Singapura mengeluarkan beberapa perubahan untuk dibincangkan bersama. Selepas beberapa siri rundingan di antara Menteri Kewangan Singapura, Lim Kim San dan Menteri Kewangan Malaysia, Tan Sew Sin; kata putus serta persetujuan tetap gagal dicapai. Kedua-dua pihak menyedari hanya satu saja jalan keluar yang ada.

Kedua-dua kerajaan mengumumkan pada 17 Ogos 1966 yang Malaysia dan Singapura akan mula menggunakan matawang sendiri bermula pada tarikh 12 Jun 1967, berikutan rasa bimbang kerajaan Singapura yang kurang yakin hak mereka akan dilindungi sepenuhnya oleh kerajaan Malaysia, sekiranya mereka menggunakan satu jenis matawang yang dikawal Bank Negara Malaysia.

Atas keputusan enggan terus menggunakan sejenis matawang di bawah kelolaan Bank Negara Malaysia, kerajaan Singapura menubuhkan Penguasa Kewangan Singapura pada 7 April 1967. Tidak lama selepas itu, kerajaan Brunei pun mengambil langkah sama menubuhkan badan pengawal matawang Brunei yang baru, pada 12 Jun 1967.

Walaupun tidak berjaya mencapai kata sepakat dalam penggunaan satu matawang untuk ketiga-tiga negara, Malaysia, Brunei dan Singapura berjaya mencapai kata sepakat dalam Perjanjian Pertukaran Matawang 1967.

Bermula pada tarikh 12 Jun 1967, ketiga-tiga negara menggunakan matawang sendiri yang mempunyai kadar tukaran matawang setara di antara ketiga-tiga negara dan mana-mana matawang dibolehkan diguna pakai di setiap negara.

Bagaimanapun, selepas melihat trajektori ekonomi kedua-dua negara yang boleh dikatakan jauh berbeza dari segi visinya serta beberapa faktor kerugian yang berlaku akibat ketiadaan kawalan dalam proses eksport dan import antara Malaysia dan SIngapura, kerajaan Malaysia mengambil keputusan untuk menarik diri daripada perjanjian ini. Pengumuman notis 3 bulan Bank Negara Malaysia memberitahu nilai ringgit, matawang Malaysia bakal diapungkan secara terbuka dengan nilai Dollar Singapura dan Ringgit Brunei.

Faktor terbesar yang menyumbang kepada perpisahan ini berikutan kedua-dua negara mempunyai idea pembangunan yang berbeza, Singapura membangunkan dasar negara industri dengan Malaysia menuju ke arah sebuah negara yang menjadikan getah dan tin sebagai asas ekonomi kita. Sekiranya nilai Ringgit Malaysia terus ditambat pada nilai kedua matawang jirannya, kerajaan Malaysia merasakan sukar untuk mereka memaksimakan faedah perdagangan dengan Singapura, bagi pihak mereka.

Pada 8 Mei 1973, nilai ringgit mula diapungkan secara terbuka berbanding Dollar Singapura dan Ringgit Brunei selepas hampir enam tahun diletak setara nilainya.

Bagi kerajaan Brunei dan Singapura pula, perjanjian pertukaran matawang yang telah dipersetujui masih berjalan sehingga sekarang.

Ini membolehkan penggunaan matawang Brunei dan Singapura digunakan dalam kedua-dua buah negara secara terbuka. Sebarang urusan perbankan seperti kemasukan deposit di bank dan urusan jual beli boleh dilakukan dengan mana-mana matawang pada kadar serupa, atas nilai yang dipersetujui kedua-dua pihak.

Kerjasama di antara kedua-dua buah negara daripada segi ekonomi kerap dititik beratkan sebagai faktor utama menyumbang kepada kekukuhan perjanjian ini. Kadar serata yang digunakan berjaya menghapuskan risiko perdagangan yang wujud serta mengurangkan kos untuk bayaran transaksi seperti caj pelabuhan, misalnya. Semenjak perjanjian di antara kedua-dua buah negara termeterai, kerjasama di antara kedua-dua buah negara semakin meningkat dengan Singapura kini menjadi antara rakan dagang paling besar bagi Brunei.

Pada 5 Julai 2017, kedua-dua buah kerajaan meraikan perjanjian pertukaran matawang mereka dengan melancarkan keluaran khas wang kertas 50 dollar. Setiap satu negara mempunyai versi mereka sendiri dengan 1 juta keping wang edisi khas itu dikeluarkan untuk dibeli orang awam.

The Dissolution of a Monetary Union: The Case of Malaysia and Singapore (PDF)


10 Negara Dengan Perhambaan Moden Paling Dahsyat

Sistem perhambaan digunakan sejak dari zaman dahulu lagi. Namun setelah dunia mengalami pemodenan, sistem ini tidak lagi digunakan dan dianggap sebagai tidak lagi relevan.

Walaupun begitu, masih terdapat banyak negara di dunia moden ini masih menggunakan sistem perhambaan. iluminasi.com kali ini berkongsi dengan anda 10 buah negara dengan populasi yang paling tinggi hidup dalam perhambaan moden.

Dengan populasi melebihi 266 juta, Indonesia adalah negara ke-4 dengan populasi tertinggi di dunia. Dalam jumlah yang begitu tinggi ini, dianggarkan seramai 714,000 berada di bawah perhambaan moden, iaitu 0.286% daripada jumlah populasi.

Perhambaan moden di Indonesia dikategorikan oleh paksaan buruh dalam kerja domestik, pertanian dan sektor penangkapan ikan, menurut Walk Free Foundation. Dilaporkan bahawa pengeluaran minyak sawit di Indonesia sangat bermasalah, yang dikatakan ia dihasilkan oleh pekerja yang terperangkap dalam industri ini.

Indonesia seperti negara-negara membangun yang lain mengalaami pertumbuhan yang pesat, termasuklah inflasi yang tinggi.

Republik Kongo merupakan antaraa negara yang paling kurang membangun di dunia walaupun ekonomi yang kuat seperti yang dibuktikan oleh pertumbuhan KDNK sebanyak 8% pada 2013, namun 1.13% daripada populasinya hidup dalam perhambaan moden.

Ia menjadi lokasi peperangan yang besar di antara negara-negara Afrika di antara 1998 dan 2003 yang mengorbankan berjuta-juta nyawa, dan terdapat konflik yang masih berterusan sehingga ini.

Disebabkan ini, kestabilan politik tak tercapai dan kekejaaman perang ini membuatkan ramai rakyat Republik Kongo terdedah kepada perhambaan moden. Faktor lain yang menyumbang kepada maslah ini adalah kerana mempunyai sumber bumi yang kaya dan hamba-hamba digunakan dalam perlombongan berlian, tembaga dan emas.

Usaha kerajaan negara ini tidak mencukupi dan digredkan C oleh Indeks Perhambaan Global.

Nigeria masih bergelut dengan perhambaan moden walaupun negara ini tidak menderita akibat perang saudara dan kekacauan awam seperti negara-negara Afrika yang lain. Dianggarkan seorang daripada setiap 200 penduduk hidup dalam perhambaan moden, antara yang tertinggi di dunia.

Walaupun masalah ini mengancam negara ini, namun kerajaan Nigeria lebih baik daripada negara lain dalam mencuba membanteras masalah ini. Nigeria merupakan satu-satunya negara daripada negara sub-Sahara dengan bajet yang jelas iaitu RM46 juta sebagai respon kepada penyeludupan manusia.

Bajet ini adalah yang tertinggi di wilayah ini yang membantu kerajaan Nigeria menerima penarafan indeks terbaik dalam kalangan negara Afrika bagi respon terhadap perhambaan. Namun, korupsi masih menjadi masalah besar di Nigeria.

Menurut Walk Free Foundation, Rusia merupakan 1 daripada 5 negara yang mempunyai jumlah rakyat mencecah sejuta orang yang hidup dalam perhambaan moden. Jumlah ini termasuk mereka yang lahir dalam negara-negara yang sebahagian daripada Kesatuan Soviet, dan wanita serta kanak-kanak yang diperdagangkan sebagai pelacur.

Yayasan ini bimbang terhadap respon kerajaan Rusia berkenaan masalah ini dan menyatakan bahawa peningkatan kadar perhambaan moden di Rusia adalah disebabkan oleh korupsi yang berleluasa.

KDNK Rusia merupakan antara yang tertinggi bagi negara-negara yang bergelut dalam masalah ini. Namun disebabkan penurunan harga minyak dan sekatan ekonomi telah mengekang pertumbuhan ekonomi Rusiaa.

Walaupun Korea Utara berada di tangga ke-6 senarai ini dari segi populasi, namun jika dibandingkan dengan peratusan populasi, negara ini mempunyai peratusan perhambaan moden tertinggi di dunia iaitu 4.373%.

Dikatakan kerajaan Korea Utara menghantar pekerja-pekerjaa ke luar negara dan dipaksa bekerja termasuklah di kilang-kilang tekstil di China. Pertubuhan Bangsa-Bangsa bersatu menggelarkan perhambaan moden di Korea Utara sebagai jenayah terhadap kemanusiaan.

Dengan peratusan setinggi 3.973% bersamaan 1,236,600 populasi Uzbekistan yang hidup dalam perhambaan moden, ia merupakan yang ke-5 terburuk di dunia. Sebahagian besar perhambaan ini tertumpu di sektor tanaman kapas yang mana terdapat buruh paksa yang dibenarkan oleh kerajaan.

Kerajaan Uzbekistan memaksa lebih daripada 1 juta petani untuk menanam kapas dan memaksa mereka menuai setiap musim luruh untuk kepentingan negara. Menurut kumpulan anti-perhambaan, petani-petani ini berharap untuk mengelak daripada membayar RM780 kepada kerajaan yang mana satu beban kepada golongan yang miskin ini.

Mereka dipaksa untuk menjual kapas dengan harga yang rendah kepada kerajaan yang kemudiannya mengeksport kapas dan memperoleh RM3.8 bilion, bergantung kepada harga pasaran.

Wang ini kemudiannya masuk ke poket golongan elit yang memerintah negara. Dan ketika menuai kapas, terdapat laporan mengenai penyakit yang melanda petani-petani disebabkan oleh kekurangan zat makanan selepas beberapa minggu bekerja keras.

Walaupun anggaran jumlah rakyat Bangladesh yang hidup dalam perhambaan moden adalah sebanyak 1.53 juta namun terdapat kemungkinan jumlah ini lebih tinggi. Ia disebabkan oleh 7.4 juta kanak-kanak berusia antara 5 hingga 17 hidup dalam perhambaan kanak-kanak, menurut UNICEF.

Menurut Walk Free Foundation, kilang pakaian 8 tingkat yang runtuh tahun lalu dan membunuh lebih daripada 1,000 pekerja telah membongkar realiti terhadap ekploitasi dalam sektor ini termasuklah pemberian gaji rendah, kerja lebih masa dan fasiliti tidak selamat dalam industri pakaian Bangladesh.

Walaupun tak diketahui berapa ramai pekerja sektor pakaian berkemahiran rendah di Bangladesh yang berada di bawah perhambaan moden, namun insiden ini menyerlahkan lagi nasib rakyat yang tidak diurus dengan baik dalam persekitaran yang tidak terkawal dan berbahaya.

Industri pakaian Bangladesh berkembang dengan pesat sekali dan ia dieskport ke negara Barat. Ia mungkin lagi diburukkan oleh rasuah seperti negara-negara lain yang

Menurut Indeks Perhambaan Global, perhambaan hutang dan buruh terikat adalah bentuk perhambaan moden yang paling berleluasa di Pakistan. Wilayah Punjab dan Sindh menjadi lokasi panas kepada perhambaan ini.

Perbudakan hutang, atau buruh terikat, adalah bentuk perhambaan moden yang paling merajalela di Pakistan diperhambakan pada hari ini. Keluarga-keluarga miskin terperangkap dan menjadi mangsa apabila meminjam wang daripada mereka yang kaya untuk tujuan kecemasan seperti sakit.

Sebagai balasan untuk pinjaman tersebut, keluarga-keluarga miskin ini menjadi tambahan kepada koleksi harta benda si kaya. Lebih teruk, hutang yang tinggi memerlukan lebih daripada satu generasi untuk dilangsaikan, dan sehingga dilangsaikan, seluruh keluarga miskin ini menjadi milik keluarga kaya.

Di Pakistan biasanya mereka yang kaya memiliki lombong arang batu, kilang karpet atau pertanian seperti penanaman kapas, gandum atau beras, yang mana kebanyakan kerja dilakukan oleh buruh paksa.

Kilang batu bata adalah tempat yang paling banyak berlakunya perhambaan.

Lebih daripada 3 juta rakyat di China hidup dalam perhambaan moden menurut laporan Indeks Perhambaan Global. Faktor utama yang menyebabkan berlakunya perhambaan ini adalah disebabkan pemodenan yang tersangat pesat.

Hamba-hamba di China bekerja dalam sektor pembinaan, perlombongan, industri berat dan pembantu rumah. Berjuta-juta rakyat China dianggap sebagai pendatang tempatan yang meninggalkan rumah mereka di kawasan luar bandar yang miskin untuk bekerja di bahagian lain di serata China.

Disebabkan terdesak, golongan miskin terdedah menjadi buruh paksa, dieksploitasi secara seksual dan kahwin paksa. Perhambaan seks adalah sangat terkenal di CHina yang mana gadis-gadis dari Kemboja dan Vietnam diseludup masuk ke China untuk dijual sebagai pengantin perempuan.

Desperasi mendedahkan pendatang miskin ke buruh paksa, eksploitasi seksual, dan perkahwinan paksa. Penghambaan seksual juga terkenal di China, kerana gadis muda dari negara-negara seperti Kemboja dan Vietnam diperdagangkan ke China untuk dijual sebagai pengantin perempuan.

Dengan anggaran jumlah populasi yang hidup dalam perhambaan moden sebanyak RM18.354 juta, India diiktiraf sebagai ibu negara dunia bagi perhambaan moden. Hamba-hamba ini kebanyakannya bekerja di kilang batu bata, kilang beras, kilang sulaman, kuari, ladang tanaman dan di rumah-rumah sebagai orang gaji.

Jika seseorang itu tak mampu membayar hutang, mereka akan ditangkap oleh penghutang dan dipaksa membayar dengan cara buruh paksa yang tak berkesudahan. Kadar faedah yang sangat tinggi dikenakan bagi memastikan hamba-hamba ini tidak dapat membayar hutang mereka.

Malah, hutang juga mempunyai terma yang tak masuk akal termasuklah hutang akan menjadi semakin bertambah jika hamba tersebut kehilangan pekerjaan disebabkan sakit. Seluruh keluarga termasuk kanak-kanak dipaksa bekerja untuk si penghutang.

India juga tak terlepas daripada perhambaan seks di mana gadis dan wanita muda yang mempunyai hutang menjual badan mereka. Kebanyakan eksploitasi ini berlaku dalam masyarakat India yang tersangat miskin di mana mereka tidak berpendidikan dan tak mengetahui hak untuk mempertahankan diri daripada amalan perhambaan ini.


6 Amalan Melayu Berkaitan Kubur dan Kematian Yang Bertentangan Dengan Islam

Mengingati mati merupakan sesuatu yang amat digalakkan dalam agama Islam, kerana tabiat itu mampu membuatkan seseorang merasa takut dengan kadar amalannya serta mampu menjadi penggerak untuk seseorang berusaha dengan lebih baik dalam mengerjakan perintah Allah swt, dalam menyiapkan diri berdepan hari Akhirat.

Kubur atau pusara menjadi peringatan kepada kita tentang kematian dan hari akhirat. Namun melihat bagaimana trend zaman sekarang yang terlalu bermewah-mewah, sehingga kubur menjadi simbol status kekayaan seseorang, merupakan sesuatu yang sepatutnya membimbangkan masyarakat kita.

Mengapakah amalan yang terang-terang salah mungkin berpunca daripada budaya nenek moyang kita , terus dilakukan sewenang-wenangnya orang kita? Berikut adalah 6 larangan tentang kubur dan kematian yang tetap kita amalkan secara beramai-ramai yang sebenarnya bercanggah, bertentangan dan dilarang dalam Islam, sehingga ke hari ini yang sepatutnya diubah agar lebih menepati ajaran Rasulullah dan agama Islam.

Bagi masyarakat kita yang gemarkan wangian, amalan nenek moyang menjirus air mawar telah menjadi satu tradisi masyarakat kita turun temurun. Walaupun begitu, perbuatan itu dianggap makruh sebenarnya - kerana tidak ada keperluan untuk kita menjiruskan air mawar pada tanah kubur, cukup dengan sekadar air bersih memadai. Lagipun, kita perlu bertanya apakah niat kita menjirus itu?

Dalam Islam, menjirus air pada kubur yang baru selesai dikebumikan tuannya, bertujuan untuk melembapkan tanah supaya tanahnya padat. Ada di kalangan orang kita yang menjirus tanah kerana kita percaya itu akan menyejukkan si mati yang berada di dalam kubur.

Perbuatan itu jika dilakukan atas niat tersebut, merupakan satu perbuatan bidaah yang salah.

Seorang wanita yang kematian suami sebenarnya dilarang keluar rumah mengikut rombongan ke kubur, melainkan dia diperlukan untuk menyempurnakan pengkebumian jenazah suaminya.

Situasi tersebut jarang berlaku ketika ini kerana ramai ahli masyarakat kita mampu membantu menguruskan jenazah tersebut tanpa pertolongan si isteri.

Kita sudah selalu melihat bagaimana seorang isteri menangisi kematian suaminya di tepi kubur, semasa suaminya dikebumikan dan perkara itu sudah jadi satu pemandangan biasa.

Siap ada yang rakamkan lagi saat tersebut untuk diabadikan. Hukum perbuatan itu menurut pendapat ramai ulama' sebenarnya adalah haram, kerana tiada keperluan untuk wanita itu melanggar tempoh ihdad (berkabung) beliau selepas kematian suami.

Ini kerap berlaku di negara kita dan nampaknya trend ini semakin lama semakin hebat berlangsung, dengan binaan-binaan mewah dijadikan penghias kubur siap ada yang membina tempat duduk khas untuk sanak saudara yang datang melawat duduk.

Ada juga yang sudah membina monumen serta bermacam lagi bentuk yang sebenarnya tidak perlu dan sepatutnya diruntuhkan.

Perlu dijelaskan adalah menjadi kesalahan binaan ini dibina dan hukumnya haram.

Berkait dengan hujah ke empat di atas, adalah dilarang sama sekali untuk sesiapa pun membina pagar untuk kawasan kubur.

Ini kerana status kawasan kubur adalah tanah wakaf, jadi dengan membina pagar kita sebenarnya mengambil hak orang lain untuk disemadikan di kawasan tersebut serta menyempitkan lagi ruang boleh diguna, pada masa hadapan.

Zaman sekarang adalah zaman berjawatan jadi ramai orang mahu memperingati si mati dengan satu cara penghormatan terakhir, iaitu meletakkan simbol darjat seseorang pada kubur.

Sebagai contoh, seorang pesara tentera diletakkan simbol angkatan tentera pada kuburnya atau seorang guru dihiaskan kuburnya dengan slogan yang mencerminkan kariernya sebelum meninggal.

Adalah menjadi satu kesalahan sekiranya seseorang itu menempah ruang kubur yang dirasakan perlu, sebagai kawasan untuk dia dan keluarganya bakal disemadikan.

Ini kerana tanah tersebut kebiasaannya adalah tanah wakaf yang terbuka kepada sesiapa saja untuk dikebumikan tanpa mengambil kira faktor hak atau sudah membayar wang deposit tempahan.


7 Fakta Menarik Mengenai Hitler Dan Nazi Jerman Yang Ramai Tak Tahu

Apabila perkataan "Nazi" disebut, pasti anda akan serta-merta terbayangkan seorang lelaki bermisai pendek, iaitu Adolf Hitler. Adolf Hitler adalah pemimpin parti Nazi yang memerintah Jerman pada satu ketika dahulu dan memimpin negara ini dalam Perang Dunia Kedua.

Disebalik Nazi yang sangat terkenal, terdapat beberapa perkara yang tidak diketahui oleh orang ramai. Jadi, iluminasi.com ingin kongsikan 7 fakta pelik dan menarik mengenai Nazi Jerman.

Sebelum wujudnya undang-undang moden di Jerman, parti Nazi merupakan pihak yang pertama mengharamkan merokok. Doktor Nazi merupakan yang pertama mengaiktkan hubungan antara merokok dengan kanser paru-paru yang membuatkan kempen anti-merokok yang tegas bermula di bawah pemerintahan Hitler.

Kepimpinan Nazi mengutuk sekeras-kerasnya kegiatan merokok dan menasihatkan penduduk awak supaya berhenti merokok. Ia termasuklah mengharamkan perokok daripada merokok dalam kereta api, bas dan tram.

Nazi juga mencatu rokok serta menaikkan cukai terhadap rokok. Dan sudah tentunya sasaran utama tindakan ini adalah untuk melindungi bangsa Aryan.

Jika anda adalah salah seorang lelaki daripada golongan homoseksual di zaman pemerintahan Nazi Jerman, pasti hidup anda merana. Ketika berkuasa, Nazi sangat membenci golongan homoseksual dan melayan mereka dengan teruk sekali.

Bermula tahun 1933, organisasi homoseksual diharamkan dan semua buku berkenaannya dibakar. Malah, individu homoseksual yang juga merupakan ahli parti Nazi berasa tidak selamat dan ramai di antara mereka yang dibunuh.

Terdapat cubaan untuk memulihkan lelaki homoseksual dimana Nazi memaksa mereka untuk mengunjungi rumah pelacuran ketika berada dalam kem tahanan. Kebencian mereka terhadap golongan ini dikatakan berpunca dari pandangan agama yang melihatkan golongan ini tidak wajar di hadapan Tuhan.

Cara Nazi berparti agak aneh dan bercanggah kerana mereka tidak menyukai seniman, tetapi menyukai seni. Lebih mengejutkan, mereka menggemari filem-filem Hollywood yang hasil kerja seteru mereka.

Filem yang paling digemari adalah, mungkin anda tak percaya, tapi ianya hakikat, iaitu Snow White and the Seven Dwarves, diikuti King Kong.

Tak cukup dengan itu, Menteri Propaganda Nazi iaitu Dr. Josef Goebbels pernah menghadiahkan 12 filem Mickey Mouse kepada Hitler ketika hari jadinya.

Melihatkan betapa kuatnya pengaruh filem terhadap orang ramai, Nazi mula menghasilkan filem-filem mereka sendiri.

Terdapat banyak undang-undang yang diluluskan bagi melindungi haiwan di Jerman ketika pemerintahan Nazi. Mereka sangat menyayangi haiwan tak kira sama ada jinak atau liar dan berusaha memastikan haiwan-haiwan di Jerman berada dalam keadaan baik.

Pemburuan haiwan diharamkan dan penyembelihan dipantau dan dikawal dengan begitu ketat. Haiwan yang memerlukan rawatan perubatan dijaga dengan baik dan mereka yang melakukan kekejaman terhadap haiwan akan dihukum.

Walaupun pemerintahan Nazi sangat kuat, namun satu perkara yang mereka bimbang dan takut, iaitu kadar kelahiran yang rendah dalam kalangan populasi Aryan. Bagi mengatasi masalah ini, Naza menubuhkan sebuah agensi pembiakan yang diberi nama "Lebensbborne", bermaksud "musim bunga kehidupan".

Mana-mana wanita janda dan wanita bujang diberikan bantuan kewangan untuk hamil dan melahirkan banyak anak. Anak-anak ini kemudiannya diberikan kepada keluarga yang tak mempunyai anak untuk dibesarkan mengikut falsafah Nazi.

Juga sangat digalakkan wanita-wanita ini dihamilkan oleh Pegawai SS (Schutzstaffel) iaitu tentera-tentera Nazi, sebelum mereka pergi berperang.

Jika difikirkan, adalah agak aneh bagi Nazi yang tidak suka dipanggil Nazi. Nazi adalah singkatan yang dibuat oleh pihak media dan diberikan kepada mereka, namun tidak langsung digunakan oleh ahli-ahli parti ini.

Individu yang paling benci dipanggil Nazi tak lain tak bukan adalah Hitler, dan akan menjadi sangat berang jika terdengar perkataan tersebut disebut. Mereka lebih sukakan "National Socialist" dan menggunakan perkataan ini dalam majlis rasmi.

Perkataan "Nazi" adalah satu penghinaan yang digunakan lama sebelum bangkitnya parti Hitler. Ia adalah istilah penghinaan bagi seorang petani mundur yang merupakan versi ringkas dan merupakan nama umum di Bavaria, kawasan dari mana Nazi muncul.

Penentang-penentang yang merampas telah memendekkan gelaran parti Nationalsozialistische Deutsche Arbeiterpartei, kepada "Nazi"

Ketika Nazi memegang tampuk pemerintahan Jerman, kereta mewah adalah sesuatu yang paling tidak mampu di Jerman. Nazi berasakan perkara ini salah dan membantu menghasilkan jenama Volkswagen bagi menyelesaikan masalah ini.

Perkataan Volkswagen bermaksud "kereta rakyat" dan ia menjelaskan tujuan penghasilan kereta ini.

Nazi mahukan sebuah kereta yang boleh diharap yang mampu dimiliki oleh rakyat biasa di Jerman.

Reka bentuk Volswagen mempunyai pengaruh kerajaaan Nazi yang sangat kuat yang mengarahkan pereka untuk menghasilkan sebuah kereta yang kelihatan seperti serangga.

Ketika Perang Dunia Kedua, doktor-doktor Jerman telah bereksperimen dan menghasilkan "ubat kuat" atau "performance booster", dengan menggunakan syabu yang diberi nama "Pervitin". Ia bertujuan meningkatkan prestasi tentera-tentera Nazi. Eksperimen ini berhasil ketika ujian dan membuatkan tentera Nazi menjadi sangat kuat.

Tentera Nazi yang mengambil ubat ini mampu berkawat sejauh 88 kilometer tanpa mengalami keletihan! Mereka merancang untuk memberikan ubat ini kepada semua tentera namun tidak kesampaian kerana Nazi tewas sebelum rancangan ini dilaksanakan.

Jika Nazi sempat melaksanakan rancangan ini, sejarah dunia mungkin berubah seperti apa yang berlaku.


Tanda-tanda dan kesan pengambilan ketum

Di Amerika Syarikat, ketum atau lebih dikenali sebagai "kratom" boleh dikatakan agak baru di sana. Namun ianya telah lama digunakan di Asia Tenggara seperti Thailand, Vietnam dan Malaysia. Ketum atau kratom, adalah istilah yang digunakan di mana tumbuhan ini mempunyai nama saintifiknya sendiri iaitu Mitragyna speciosa. Di sesetengah kawasan di Malaysia, Pokok ketum dipanggil sebagai pokok Biak.

Daun ketum biasanya digunakan sebagai perangsang (stimulasi otak) atau penenang, bergantung kepada jumlah yang diambil. Walupun penggunaan ketum di Malaysia sudah berleluasa, namun penggunaannya baru-baru ini merebak di AS atas sebab dakwaan bahawa ia adalah sah dan tak dapat dikesan.

Bagi mereka yang tidak mahu ditangkap dalam ujian darah di tempat kerja atau dalam ketenteraan, mereka ini lebih tertarik dengan ketum kerana ia tidak dikesan dalam ujian dadah. Agak sukar mengenalpasti penagih ketum sebab itulah ianya menjadi alternatif kepada dadah lain seperti syabu dan ganja.

Ketum amat terkenal di utara tanah air. Kebiasaannya air ketum yang dijual di negeri-negeri seperti Selangor dan Kuala Lumpur mengambil 'stok' ketum dari negeri utara Malaysia. Ini kerana di kawasan utara Malaysia masih banyak kawasan-kawasan terpencil yang memudahkan sesetengah orang yang ingin mengaut keuntungan untuk menternak ketum.

Penggunaan daun ketum memberikan kesan yang berbeza mengikut jumlah. Namun ini hanyalah kesan berdasarkan jenis air ketum yang direbus kosong sahaja, bukan yang dicampur dengan bahan-bahan merbahaya yang lain. Garis panduan adalah seperti dibawah:

Dari satu pengambilan ketum kepada pengambilan yang lain, rasa 'kick' ketum boleh berubah-ubah. Dengan ini, pengguna mungkin akan menambah dos dari kebiasaan. Sebab itulah garis panduan yang disebutkan tadi bergantung kepada individu dan tahap keketuman mereka sama ada 'hardcore' ketum ataupun 'noob' ketum.

Ia biasanya dijual dalam bentuk air, daun segar, dan daun kering. Ada juga yang menjual air ketum kosong dan air ketum yang sudah dicampur bahan-bahan yang lain. Ini yang amat menakutkan sekali. Kalau anda tanya pada penagih ketum apa yang dimasukkan lagi dalam air ketum yang diminum mereka? Pasti mereka sendiri tak tahu. Di Amerika, kratom juga dijual dalam bentul pil dan serbuk teh.

Kesan pengambilan ketum terhadap badan seseorang sangat cepat, kira-kira 10 minit selepas dihadam dan boleh bertahan sehingga 4 jam atau lebih, dos yang berlebihan akan bertahan lebih lama. Ketum boleh dimakan, diminum seperti yang biasa kita dengar dan juga dihisap (balut macam rokok daun).

Terdapat juga tanda-tanda dan gejala penyalahgunaan ketum yang lebih serius selain sekadar meransang stimulasi otak, lembab dan halusinasi. Sesetengah pengguna dilaporkan mengalami psikosis, termasuk halusinasi tempoh lama, agresif, mudah bermusuhan, kuat membenci orang lain dan menjadi keliru dengan pemikiran sendiri.

Bagi ibu-bapa yang ingin mengetahui sama ada anak mereka menagih ketum atau tidak, perhatikan mata mereka. Kebanyakan penagih ketum akan mengalami masalah mata berair dan selalu menguap walaupun di siang hari.

Selain itu, ada juga yang mengatakan penagih ketum yang sudah biasa jadikan ketum rutin harian mereka akan mengalami sakit sendi sekiranya tidak minum ketum atau dalam erti kata lain, tidak 'topup' ketum ke dalam badan mereka.

Penggunaan jangka panjang kratom juga boleh menyebabkan kehilangan selera makan, kehilangan berat badan yang ketara, dan juga anoreksia. Namun bagi ibu bapa yang terlihat simptom ini pada anak mereka, janganlah tuduh melulu. Cuba selesaikan dengan baik.

Banyak dilaporkan oleh doktor-doktor di Malaysia, kebanyakan penagih ketum akan mengalami masalah buah pinggang. Jadi sekiranya anda adalah penagih ketum, berusahalah untuk berhenti kerana air ketum yang anda minum itu pun anda tak pasti bahan apa lagi telah dicampur sekali.

Peniaga ketum mestilah mahu untung, pastilah mereka gembira sekiranya anda (client mereka) menjadi ketagihan dan mengulang pesanan lagi. Ditambah pula kalau pokok ketum ini dijangkiti Salmonella. Bukankah lagi teruk kesannya kepada anda? Inilah masalah ketum di Malaysia, tiada penyelarasan dan tiada lagi badan yang mengawal ketum.

Disebabkan kesan-kesan dan penyalahgunaan ini, ketum diharamkan di beberapa buah negara termasuklah Thailand dan juga Malaysia. Namun ketum masih ada kebaikannya berdasarkan kajian RISDA seperti video di bawah ini.


10 Fakta Menyeramkan Mengenai Unit Ketenteraan Korea Utara

Korea Utara sememangnya terkenal sebagai sebuah negara yang mempunyai pasukan ketenteraan yang kuat disamping memiliki program senjata nuklear yang sangat berbahaya.

Rejim yang dipimpin oleh Supreme Leader Kim Jong-Un yang sangat berani dan "samseng" ini kelihatan lebih menakutkan bagi negara-negara luar disebabkan tak banyak maklumat yang diketahui mengenai mereka.

Walaupun begitu, iluminasi.com ingin berkongsi dengan para pembaca 10 fakta menakutkan dan menyeramkan mengenai pasukan tentera Korea Utara.

Di Korea Utara terdapat satu polisi yang diberi nama "songun" yang memberikan keutamaan kepada ketenteraan melebihi fungsi kerajaan yang lain. Fakta ini agak tragik kerana ketika mana rakyat negara ini sedang kelaparan, wang-wang kerajaan masih disalurkan untuk kegunaan ketenteraan.

Namun, tak ada siapa yang tahu berapa banyak dana yang digunakan untuk tujuan ini, melainkan Kim Jong-Un dan konco-konconya. Menurut Korea Utara, ia melibatkan kewangan negara sebanyak 15.8%, namun pihak lain menganggarkan di antara 25% hingga 38%.

Walaupun Korea Utara sentiasa berada dalam kesempitan kewangan namun mereka tak akan mengurangkan dana ketenteraan.

Korea Utara mempunyai di antara 1.5 hingga 6 juta pasukan terlatih yang sudah bersiap sedia menghadapi sebarang kemungkinan untuk berperang jika ia berlaku. Hampir semua golongan lelaki di negara ini sekurang-kurangnya mempunyai kemahiran asas dan latihan, kerana ia diwajibkan.

Jadi, sesiapa sahaja mampu untuk menggalas tugas sebagai tentera bila-bila masa jika dipanggil oleh kerajaan Kim Jong-Un.

Persatuan Bangsa-Bangsa Bersatu telah mengharamkan penggunaan laser, namun Korea Utara masih mempunyai fasiliti laser ini. Sebelum menghentikan program laser mereka, China menghasilkan lebih daripada 20 laser ZM-87 tetapi Korea Utara masih memilikinya dan tidak diketahui berapa jumlahnya

Ketika ini Amerika Syarikat mempunyai 72 buah kapal selam, manakala Korea Utara mempunyai di antara 72 hingga 75 unit yang sama. Namun Amerika Syarikat berkelebihan dari segi kapal selam kerana kapal mereka mampu membawa berpuluh-puluh peluru berpandu.

Armada kapal selam milik Korea Utara adalah sama ada dari era 1950-an model Soviet atau peronda pantai.

Seperti negara-negara lain, Korea Utara juga mempunyai unit perang siber yang dikenali sebagai Biro 121. Dan ya, mereka juga mampu menggodam. Kemahiran dan kehebatan menggodam oleh Korea Utara menjadi popular di seluruh dunia ketika serangan Sony 2014.

Namun, sehingga kejadian ini, Biro 121 telah berjaya menggodam berpuluh-puluh ribu komputer, bank-bank, organisasi kerajaan dan juga pejabat presiden Korea Selatan. Mereka juga mempunyai unit siber berpangkalan di China.

Di Korea Utara, wanita berusia 18 tahun dan ke atas diwajibkan untuk berkhidmat selama sepuluh tahun dalam angkatan tentera. Namun baru-baru ini dilaporkan bahawa umur sebenar diwajibkan berkhidmat adalah 13 tahun.

Mereka ini biasanya bermula sebagai askar di bahagian hadapan dan tidak mahir serta diberikan peralatan yang sedikit. Mereka dijadikan simpanan kepada unit elit.

Untuk mengatasi masalah kelahiran yang rendah dan kadar kematian yang tinggi, Kim Jong-Un memerintahkan supaya wanita juga diserapkan walaupun untuk jangka masa pendek, sehingga mereka berusia 23 tahun.

Apa yang diketahui oleh dunia luar adalah Korea Utara memiliki program senjata kimia yang sangat kuat. Berkenaan jenis apa dan berapa banyak, tiada siapa yang tahu. Walaupun rejim Korea Utara tidak pernah berundur dari ancaman nuklear, Kim Jong-Un jarang menyebut tentang senjata kimi.

Namun menurut pembelot Korea Utara, rejim ini mempunyai kesemua senjata kimia bermula daripada senjata tradisional Perang Dunia Pertama seperti klorin, fosgen dan gas mustard sehinggalah agen saraf moden seperti sarin dan XV.

Terdapat tuduhan daripada pembelot-pembelot ini bahawa agen-agen saraf ini diuji ke atas banduan politik di kem tahanan.

Bukan namanya diktator lah jika tidak mengeksploitasi kanak-kanak menjadi tentera. Dikenali sebagai Young Red Guards yang ditubuhkan pada 1970, kanak-kanak ini berkhidmat tentera muda kepada pasukan tentera Korea Utara.

Mereka berusia di antara 15 hingga 17 tahun, dan menjalani 10 hingga 15 hari latihan tentera bagi menyiapkan mereka untuk penyerapan apabila berusia 18 tahun.

Jika Jepun mempunyai tentera kamikaze, begitu juga dengan Korea Utara. Dunia dikejutkan pada tahun 2013 melihat barisan tentera Korea Utara membawa beg yang mempunyai simbol antarabangsa bagi kuasa nuklear.

Petunjuk awal dari mereka ini membuatkan dunia luar menjadi bimbang. Adakah rejim ini mempunyai senjata nuklear mudah alih? Mungkin tidak, mungkin ya. Namun ia mendedahkan pelan masa depan rejim pimpinan Supreme Leader ini.

Ketika ini populasi Korea Utara adalah seramai 25.37 juta. Dalam jumlah ini, seramai 47.8 daripada 1,000 populasi mereka adalah anggota tentera yang aktif. Jumlah ini adalah yang paling tinggi di dunia, dan lebih daripada 10 kali ganda berbanding Amerika Syarikat.


Ini Sebab Mengapa Pelari Kenya Menjadi Jaguh Maraton Dunia

Pada tahun 2013, Wilson Kipsang Kiprotich dari Kenya telah memenangi Marathon Berlin dengan catatan masa 2 jam, 3 minit dan 23 saat, iaitu purata 2 minit 56 saat bagi setiap kilometer.

Ia merupakan masa maraton terpantas yang pernah dicatatkan pada ketika itu dan satu pencapaian hebat bagi seorang lagi pelari Kenya. Juga tidak kurang hebat pelari yang menamatkatn di tempat ke-2, ke-3, ke-4 dan ke-5 semuanya adalah pelari-pelari Kenya.

Bagi kategori wanita pula, tempat pertama, kedua dan ketiga dimenangi oleh pelari Kenya. Dahsyat kan?

2 minggu kemudian, seorang lagi pelari Kenya, Dennis Kimetto telah memecahkan rekod Marathon Chicago dengan catatan 2:03:45, dan apa yang mengejutkan adalah beliau hanya mula berlari 4 tahun sebelumnya. Dan 3 pencabar terdekatnya dalam marathon ini, juga dari Kenya.

Dan setahun kemudian pada 2014 di Marathon Berlin, Dennis Kimetto sekali lagi mencipta kejutan apabila memecahkan rekod marathon itu, dan juga rekod dunia dengan catatan 2:02:57.

Rekod dunia wanita dipegang juga oleh pelari Kenya, Mary Jepkosgei Keitany dengan catatan 2:17:01 .

Apakah yang membuatkan pelari dari Kenya begitu hebat sebegini? Ketika anda cenderung untuk memikirkan bahawa semua pelari jarak jauh dari Kenya adalah sangat hebat, namun sebenarnya pelari-pelari ini berasal dari suku kaum Kenya yang sama yang dikenali sebagai Kalenjin.

Dengan populasi kira-kira 5 juta, Kalenjin dianggap sebagai minoriti, walaupun di Kenya, namun ia telah mendominasi kebanyakan perlumbaan jarak jauh dunia.

Secara statistik, dalam sejarah Amerika Syarikat, terdapat hanya 17 pelari marathon negara ini yang mempunyai catatan di bawah 2 jam 10 minit. Dan terdapat 32 atlet Kalenjin yang mempunyai rekod yang sama yang dilakukan sehingga Oktober 2011.

Para saintis dan pakar sukan mencadangkan berbagai-bagai penjelasan untuk jangka masa bertahun-tahun mengenai kehebatan Kalenjin di trek larian, daripada diet tinggi kanji kepada sosioekonomi suku kaum ini.

Sememangnya faktor-faktor ini penting, tapi tak ada satu pun daripadanya yang benar-benar menjelaskan mengapa Kalenjin sangat dominan. Ada teori mengatakan ia disebabkan perbezaan altitud.

Kalenjins mempunyai kelebihan tinggal di kawasan beraltitud tinggi. Ini bermaksud, mereka memerlukan lebih banyak oksigen dan dapat mengendalikan sistem jantung dan pernafasan mereka dengan baik.

Apabila mereka turun ke altitud yang lebih rendah, mereka dapat berlari lebih cepat daripada manusia biasa.

Namun terdapat sesetengah saintis menerangkan satu aspek biologi semulajadi yang jelas membantu Kalenjin, iaitu bentuk badan mereka.

Kalenjin mempunyai buku lali dan betis yang sangat nipis, bentuk badan yang biasanya dijumpai dalam suku kaum Nilotic yang membesar berdekatan dengan khatulistiwa.

Menurut David Epstein, editor kanan di Sports Illustrated dan pengarang buku baru The Sports Gen, ia adalah sangat penting dalam larian kerana kaki adalah seperti pendulum. Semakin tinggi berat badan anda yang menjauhi pusat graviti, semakin sukar untuk diayunkan.

Sebagai contoh, jika anda mengambil seorang pelari dan meletakkan pemberat 10kg pada pinggangnya, pelari ini masih mampu berlari dengan baik.

Tetapi jika anda menggunakan pemberat yang sama yang dibahagikan kepada dua bahagian dan dipasangkan pada buku lalinya, dia akan menggunakan tenaga yang lebih dan akan memperlahankan larian.

Jenis bentuk badan adalah sangat penting dan memberikan kelebihan terbesar di kalangan atlet elit, manakala perbezaan lain seperti latihan dan kapasiti aerobik memberikan impak yang minimum.

Malah, secara statistik, anda mungkin dapat meramalkan siapa yang akan memenangi perlumbaan berdasarkan saiz buku lali dan betis atlet.

Pastinya ramai di antara kita akan menggunakan Sukan Olimpik sebagai penanda aras bagi sukan balapan. Cuba kita lihat kembali kepada kekalahan acara 1,500 meter yang paling popular, iaitu ketika Mexico City Olimpik 1968.

Pelari Kalenjin, iaitu Kipchoge Keino telah mengalahkan pemegang rekod dunia ketika itu, Jim Ryun. Kichoge bukan sahaja membawa pulang pingat emas tetapi juga menjadi pencetus kepada era kegemilangan pelari Kenya.

Apa yang menakjubkan adalah doktor telah mengarahkan supaya Kipchoge tidak bertanding dalam acara itu kerana didiagnos mempunyai jangkitan hempedu beberapa hari sebelum perlumbaan. Jangkitan ini adalah tersangat sakit, dan menjadi lebih sakit apabila bernafas dengan kuat ketika berlari.

Mengatasi masalah kesihatan yang dialami, Kipchoge memenangi perlumbaan tersebut, dan juga mencatatkan rekod Olimpik yang baru.

John Manners, seorang wartawan bersara yang mempunyai kepakaran khusus dalam berita-berita eksploitasi terhadap para pelari Afrika percaya beliau boleh menjelaskan bagaimana Kipchoge boleh menahan sakit yang sangat teruk itu.

Ketika John berusia 12 tahun beliau tinggal dalam kalangan Kalenjin disebabkan bapanya bekerja sebagai ahli antropologi. John menyedari rakan-rakannya mempunyai parut pada tangan dan kaki di mana anggota-anggota ini dibakar menggunakan arang panas, oleh mereka sendiri.

John kemudian mengetahui bahawa merekaa mengamalkan untuk upacara permulaan, iaitu satu ritual tentang menahan kesakitan.

Seorang daripada kalangan Kalenjin, Elly Kipgogei, 19 tahun, menceritakan pengalaman beliau dalam upacara ini ketika berusia 15 tahun.

Pertama sekali, mereka harus merangkak dalam keadaaan bogel melalui terowong yang dipenuhi pokok berdaun sengat. Kemudian, bahagian tulang pada buku lali akan dipukul, dan penumbuk mereka diperah, serta asid yang terhasil daripada pokok berdaun sengat disapukan pada kemaluan.

Tetapi ini semua hanya pemanas badan sahaja, selepas disunatkan pada awal pagi tersebut menggunakan kayu yang tajam. Dan ketika proses ini dijalankan, mereka diwajibkan untuk menahan, dan tidak bergerak. Malah, mereka tak dibenarkan mengeluarkan suara atau bunyi.

Malah, dalam satu upacara versi lain, lumpur dilumurkan pada muka dan dibiarkan kering. Jika ia pecah disebabkan oleh pipi mereka bergerak atau dahi dikedutkan, mereka akan dilabelkan sebagai "kebitet" yang bermaksud pengecut, dan akan dikeji oleh seluruh komuniti.

Selepas bersunat, mereka tidak dibenarkan pulang ke rumah dan dibawa ke sebuah pondok di pedalaman kampung untuk pulih daripada bersunat. Dan beliau diberitahu, apabila meninggalkan pondok tersebut, beliau tidak dibenarkan berjalan.

"Jadi saya perlu berlari dan berlari dengan sangat laju. Dan ketika berlari dengan laju, saya berasa amat sakit," kata Elly Kipgogei.

Kepercayaan tradision Kalenjin ialah mereka mewarisi 2 perkara daripada ibu bapa mereka, iaitu kehebatan fizikal dan kebolehan mental untuk menahan sakit. Ini membuatkan mereka mampu menjadi pelari yang lebih baik daripada atlet yang tidak mengalami dan menjalani kehidupan sebegini.

Joh Manners berkata tekanan sosial yang menekan kebolehan mereka menahan sakit adalah latihan yang sangat bagus bagi sukan larian di mana menahan sakit adalah asas kepada kejayaan dalam sukan ini.

"Proses bersunat mengajar kanak-kanak untuk menahan tekanan dan bertolak ansur dengan rasa sakit," jelas John Manners.


5 Keluarga Bola Sepak Terkenal Yang Mewariskan Sukan Sebagai Tradisi Keluarga

Dalam bidang perniagaan, anak-anak mewarisi perniagaan ibu bapa adalah sesuatu yang normal. Ibu bapa yang bersusah payah membesarkan perniagaan pasti mahu sekurang-kurangnya seorang anak yang akan terus melibatkan diri dalam perniagaan, bagi meneruskan legasi yang telah dibina, tak kiralah kecil atau besar.

Dalam sukan juga banyak keluarga yang meletakkan sukan sebagai tradisi keluarga, yang diwarisi kadangkala sehingga tiga generasi anak beranak. Sukan bola sepak sebagai salah satu sukan paling popular di dunia kerap melahirkan individu-individu yang meneruskan perjuangan ayah atau datuknya dan kadangkala, kerap mencapai tahap yang lebih tinggi berbanding mereka.

Berikut adalah lima keluarga bola sepak paling terkenal dalam dunia yang berjaya mencapai tahap professional tertinggi, dalam beberapa generasi anak beranak.

Abedi Ayew adalah seorang pemain bola sepak Afrika antara yang paling terkenal dan pernah dilantik sebagai kapten pasukan kebangsaan Ghana. Bermain di liga Perancis bersama kelab Marseille, Abedi memenangi Piala Liga-Liga Eropah pada tahun 1993, termasuklah beberapa kejohanan liga Perancis lain. Abedi turut sama memenangi anugerah individu lain seperti tersenarai dalam 10 pemain terbaik dunia FIFA, pemain terbaik Afrika dan diletakkan dalam senarai FIFA 100, yang menjadikan Abedi diiktiraf antara 100 pemain legenda FIFA.

Abedi mempunyai tiga orang anak, Andre, Ibrahim dan Jordan dengan kesemuanya menjadikan bola sepak sebagai karier. Kesemua anaknya berjaya menjadi pemain kebangsaan Ghana, namun karier Andre Ayew paling menyerlah.

Sekarang bermain di England bersama kelab Swansea, Andre telah pun mewakili Ghana sebanyak 65 kali, memenangi kejohanan Piala Dunia Remaja bawah 20, menyertai dua kejohanan Piala Dunia serta lima kejohanan Piala Negara-Negara Afrika. Andre memenangi anugerah individu pemain terbaik Afrika pada tahun 2011 mengulangi pencapaian peribadi ayahnya yang telah disandang sebanyak 3 kali pada tahun 1991, 1992 dan 1993.

Pemain pertahanan sayap Chelsea, Marcos Alonso sebenarnya datang daripada keluarga yang mempunyai warisan besar dalam sejarah bola sepak Sepanyol. Datuknya yang juga bernama Marcos atau digelarkan Marquitos, adalah seorang pemain Real Madris pada tahun 50-an yang telah memenangi kejohanan La Liga Sepanyol sebanyak enam kali serta Liga Juara-Juara Eropah sebanyak lima kali. Marquitos telah terpilih mewakili pasukan kebangsaan Sepanyol hanya 2 kali dalam kariernya.

Ayah Marcos, yang namanya sama iaitu Marcos adalah seorang pemain bola sepak yang pernah mewakili pasukan kebangsaan Sepanyol sebanyak 22 kali. Beliau mencapai zaman kemuncaknya ketika mewakili pasukan Barcelona pada tahun 1982 hingga 1987, memenangi liga sebanyak 2 kali dan naib juara Liga Juara-Juara Eropah juga sebanyak dua kali. Marcos menyertai kejohanan Euro 1984 dan muncul naib juara kejohanan itu.

Marcos yang paling muda ketika ini bermain dengan pasukan Chelsea, menjadi juara liga pada musim 2016-2017. Marcos dipanggil menyertai pasukan kebangsaan Sepanyol sekali dan penyertaan kali pertama beliau menjadikan keluarga Alonso keluarga pertama Sepanyol yang mempunyai pemain bola sepak kebangsaan sepanjang tiga generasi.

Bekas pemain penyerang pasukan Manchester United yang sentiasa tersenyum, Javier Hernandez juga sebenarnya sedang meneruskan legasi bola sepak yang sangat mirip dengan keluarga mereka. Ayah Javier, juga bernama Javier mendapat gelaran Chicharo semasa zaman kegemilangannya bermain di Liga Mexico, menjadi pemain penting dalam kelab Tecos. Chicharo berjaya ke suku akhir Piala Dunia 1986 bersama Mexico namun tidak dapat ke Piala Dunia 1990 selepas pasukan kebangsaan Mexico digantung oleh FIFA.

Ketika anaknya Javier menyertai Piala Dunia 2010, Chicharo yang ketika itu bertugas sebagai pengurus pasukan simpanan Guadalajara memohon untuk menemani anaknya di Afrika Selatan. Selepas permohonannya ditolak, Chicharo meletakkan jawatan beliau dalam usaha untuk memastikan dirinya tidak terlepas aksi anaknya di stadium, secara langsung.

Anaknya yang lebih dikenali dengan gelaran Chicharito pula telah menjadi penjaring gol terbanyak sepanjang zaman bagi pasukan kebangsaan Mexico, memenangi liga perdana Inggeris sebanyak 2 kali serta telah memenangi kejohanan CONCACAF sebanyak 2 kali.

Bapa mertua kepada Chicharo pula adalah seorang pemain legenda Mexico bernama Tomas Balcazar. Tomas diiktiraf legenda selepas menjadi tonggak pasukan kelabnya Guadalajara yang memenangi 8 kali kejuaraan dalam 10 musim, Terpilih menyertai pasukan Mexico, Tomas menyertai kejohanan Piala Dunia 1954 dan berjaya menjaringkan satu gol.

Michael dan Brian Laudrup merupakan adik beradik terkenal semasa mereka menjadi tonggak pasukan Denmark satu masa dulu. Semua itu bertitik tolak dari ayah mereka, Finn Laudrup. Finn adalah seorang penyerang yang bernama di beberapa kelab Denmark dan Austria, sebelum bersara pada tahun 1982. Pernah mewakili pasukan kebangsaan Denmark sebanyak 19 kali serta menjaringkan 6 gol.

Dua anaknya, Brian dan Michael mempunyai karier yang sedikit berbeza. Walaupun kedua-dua anaknya berjaya dinobatkan antara pemain terbaik dunia, nasib Brian sedikit malang kerana kariernya terpaksa ditamatkan lebih awal akibat kecederaan walaupun dia yang lebih muda berbanding abangnya Michael. Walaupun begitu kariernya tetap penuh dengan anugerah. Memenangi kejuaraan liga di Denmark, Itali dan Scotland, serta sempat bermain dalam dua kejuaraan antarabangsa iaitu Euro 1992 dan FIFA Confederations Cup. Brian juga memiliki 82 caps antarabangsa bersama pasukan kebangsaan Denmark.

Michael pula berjaya memenangi kejuaraan liga di Itali bersama Juventus, Sepanyol bersama Barcelona dan Real Madrid serta Belanda bersama Ajax Amsterdam. Menyertai pasukan kebangsaan Denmark dari peringkat bawah 17 tahun pada tahun 1980, perlawanan terakhir Michael bersama Denmark adalah pada peringkat suku akhir Piala Dunia 1998.

Walaupun Michael mewakili negaranya 104 kali dan menjaringkan 37 gol, beliau pastilah menyesali tindakannya memboikot pasukan kebangsaannya sendiri pada kejohanan Euro 92 ekoran pertengkaran dengan jurulatih ketika itu. Dalam kejohanan tersebut yang tidak disertainya, pasukan kebangsaan Denmark berjaya melakukan kejutan dan memenangi kejohanan tersebut, yang masih lagi dianggap sehingga kini sebagai salah satu kejutan paling besar pernah berlaku dalam sejarah bola sepak dunia. Namun, itu tidak menghalang Michael dan Brian diletakkan dalam senarai 100 pemain terbaik dunia oleh FIFA.

Diego Forlan membuktikan dirinya antara pemain paling digeruni dunia ketika mewakili kelab Villareal dan Atletico Madrid, menemui kembali sentuhannya selepas mimpi buruk bersama pasukan Manchester United. Mewakili pasukan kebangsaan Uruguay sebanyak 112 kali dan menjaringkan 36 gol, karier Diego dipuncak ketika era 2002 hingga 2011. Diego menjadi juara kepada liga perdana Inggeris dan FA Cup bersama Manchester United, Europa League dengan kelab Atletico Madrid serta kejohanan Copa America bersama pasukan kebangsaan Uruguay pada tahun 2011.

Ayah kepada Diego, Pablo juga bukan calang-calang pemain. Mewakili pasukan kebangsaan Uruguay dari tahun 1966 hingga 1976, karier Pablo bermula bersama kelab Penarol di Uruguay, sebelum dia berhijrah dan bermain dengan beberapa kelab di Brazil. Sepanjang karier beliau, Pablo telah memenangi liga Uruguay sebanyak tujuh kali, kejohanan Copa Libertadores sekali serta kejohanan Kejuaraan Sao Paulo sebanyak 3 kali. Pablo menyertai pasukan kebangsaan Mexico dalam dua kejohanan Piala Dunia pada tahun 1966 dan 1974.

Ayah mertua Pablo dan juga datuk kepada Diego, Juan Carlos Corazzo pula adalah seorang pemain kelab Independiente pada tahun 30-an, kelab di mana cucunya memulakan karier sendiri 60 tahun kemudian. Juan Carlos pernah mewakili pasukan kebangsaan Uruguay pada tahun 1928 sebelum dilantik sebagai pengurus pasukan kebangsaan pada kejohanan Piala Dunia 1962 di Chile.

Keluarga Forlan adalah satu-satunya keluarga setakat ini di mana terdapat 3 generasi anak beranak yang pernah memenangi kejohanan berprestij Copa America, bersama pasukan Uruguay.

Kami tidak dapat mengesahkan adakah wujud keluarga lain yang memegang rekod yang sama dalam kejohanan-kejohanan lain, di serata dunia. Sekiranya anda tahu, kongsikan dengan kami.


Tumbuhan "Alien" Ini Telah Hilang Selama 151 Tahun, Kini Dijumpai Di Sarawak

Pada tahun 1866, seorang ahli botanis Itali bernama Odoardo Beccari terjumpa satu spesis tumbuhan yang sangat jarang dijumpai di bahagian barat Sarawak, tempat dia melakukan ekspedisi mengkaji tumbuhan.

Berkemahiran melukis dengan cekap, Odoardo melakarkan tumbuhan tersebut dalam bukunya dan menamakannya sebagai thismia neptunis.

Pada bulan Januari 2018, sekumpulan ahli botanis yang melakukan kajian di kawasan sama berjaya menemui tumbuhan tersebut, 151 tahun selepas kali pertama direkodkan di dalam hutan yang sama. Dengan teknologi yang ada sekarang, tidak ada masalah kumpulan itu untuk mengambil gambar tumbuhan yang dimaksudkan.

"Mengikut rekod yang kami ada, ini adalah kali kedua tumbuhan ini dijumpai secara total," kata Michal Sochor, seorang penyelidik Crop Research Institure dari Olomouc, Republik Czech.

"Semua penerangan tentang tumbuhan tersebut setakat ini hanya datang daripada penemuan pertama kali tumbuhan itu dan juga lukisan awal yang dihasilkan dengan teliti. Kami telah berjaya menambahbaik rekod yang sedia ada serta bukti bergambar mengenai tumbuhan itu, yang dianggap sangat mistik dalam dunia botani."

Thismia neptunis bersaiz agak kecil, hanya mempunyai ketinggian setinggi 9 sentimeter ketika berbunga. Apa yang menyukarkan penemuan bunga itu adalah kerana ia tergolong ke dalam kumpulan tumbuhan yang sepanjang hidupnya, duduk di dalam tanah.

Hanya dalam beberapa minggu setahun, bunganya akan muncul dari dalam tanah. Ada kalanya tumbuhan ini langsung tidak berbunga.

Thismia neptunis yang juga digelarkan 'lampu pari-pari' (fairy lanterns) adalah sejenis tumbuhan mycohetereotropic, yang membuatkan ia tidak mempunyai daun, tidak berkemampuan untuk melakukan fotosintesis sendiri. Thismia neptunis bergantung kepada kulat parasit sebagai sumber makanannya dengan bangkai lalat ditemui dalam bunganya.

MIchal dan pasukannya menemui thismia neptunis di Taman Negara Kubah, Sarawak. Kawasan tersebut dikatakan kawasan kegemaran Odoardo semasa dia menetap di Sarawak, menghabiskan berbulan-bulan lamanya di bahagian hutan di situ.

Odoardo kemudiannya menulis sebuah buku berjudu 'Nelle foreste di Borneo' yang mengandungi penemuan thismia neptunis serta banyak lagi tumbuhan lain. Beliau menyifatkan buku tersebut sebagai satu hadiah pada kecekalan beliau mencari secara terperinci tumbuhan dalam kawasan hutan yang tebal, gelap namun mempunyai tanah yang cukup subur untuk hidupan.

Pasukan Michal yang menemui tumbuhan legenda ini bagaimanapun tidak berjaya mengenalpasti kawasan taburan thismia neptunis. Apa pun, mereka percaya yang kawasan yang menempatkan tumbuhan tersebut agak kecil saiznya dan dikategorikan berisiko tinggi untuk musnah. Mereka meramalkan ketika ini hanya ada kurang daripada 50 tumbuhan tersebut, melayakkan thismia neptunis diletakkan dalam katerori spesis terancam kritikal seliaan International Union for Conservation of Nature.


3 Kesilapan Besar Dilakukan Ketika Menggunakan Wi-Fi Awam Percuma

Siapa tak sukakan wi-fi percuma kan? Sambil anda boleh melayari internet percuma, anda juga boleh menjimatkan data internet anda yang semakin berkurangan. Wi-fi percuma kini terdapat di kebanyakan tempat sepert kafe, restoran, hoten dan sebagainya.

Namun, disebalik keasyikan melayari internet percuma ini pasti anda tak menyedari bahawa anda sedang diperhatikan oleh mereka yang berniat jahat untuk menggodam akses internet yang anda gunakan.

Pelbagai masalah boleh dihadapi jika anda berjaya digodam, jadi dengan itu iluminasi.com ingin berkongsi dengan anda 3 kesilapan besar yang selalu dilakukan oleh kebanyakan ketika mengakses wi-fi awam atau percuma.

Biasanya kita akan mengakses maklumat yang paling penting dan sensitif dengan lebih kerap ketika melancong atau bercuti terutamanya di luar negara. Anda akan menyemak bank akaun dengan lebih kerap, bagi memastikan anda mempunyai wang yang cukup untuk pulang, atau untuk membeli dan menempah hotel, kereta sewa dan sebagainya.

Amat digalakkan untuk tidak menggunakan wi-fi awam jika anda ingin mengakses atau menghantar maklumat yang tersangat penting ini. Tunggu sehingga anda mempunyai akses internet yang selamat.

Tetapi jika anda berada dalam kecemasan, mungkin dikecualikuan. Ini kerana ia adalah mudah untuk penggodam dalam mencuri maklumat-maklumat dengan hanya beberapa klik, yang dihantar melalui akses Wi-fi yang anda gunakan.

Anda mungkin tertanya-tanya mengapa penggodam-penggoda ini yang mampu melakukan sesuatu yang lebih menguntungkan seperti menggodam laman kerajaan atau syarikat besar, berminat dengan maklumat bank atau kad kredit anda, kan?

Ia disebabkan orang biasa seperti anda, dan penulis sendiri seringkali gagal untuk melindungi maklumat dalam talian mereka, manakala kerajaan dan syarikat-syarikat besar mempunyai kumpulan profesional yang melindungi institusi ini daripada digodam.

Ini antara yang paling kerap dilakukan, malah boleh dikatakan 99% daripada kita melakukannya. Adakah anda pernah mengambil masa untuk membaca teks panjang terma dan syarat yang keluar di skrin telefon anda apabila cuba untuk mendaftar menggunakan wi-fi awam?

Tak kan, kerana terlalu panjang dan membosankan, apa yang anda hanya mahukan adalah menggunakan wifi sahaja kan? Kebanyakan di antara kita hanya akan klik pada "I accept" dan terus menggunakan wi-fi. Ini adalah satu kesilapan.

Antara faktor mengapa begitu banyak syarikat yang sanggup menyediakan akses internet percuma kepada pelanggan adalah kerana mereka ingin "melombong" data mereka untuk sama ada menjual di masa hadapan atau memberikannya kepada pihak ketiga yang sanggup membayar sejumlah wang untuk mengetahui history pelayaran internet anda.

Biasanya, terma dan syarat yang anda setuju tidaklah berniat jahat, namun kadang-kadang ia telah memberitahu dengan jelas bahawa penyedia internet sementara yang anda guna berniat untuk menjejaki dan menghantar maklumat anda ke tempat lain.

Jika anda ragu-ragu dan ingin mengelakkan ini berlaku, dinasihatkan supaya anda mencari sumber internet lain yang lebih selamat.

Tak kiralah betapa berjaga-jaga anda ketika berada di luar atau melancong, atau betapa berhemah anda dalam mengaskses internet dan menghantar maklumat sensitif secara atas talian, tapi kadang-kadang anda tetap perlu menggunakan kad debit atau kredit, akses maklumat bank dan lain-lain.

Sebab itulah anda harus install VPN (Virtual Private Network) seperti Akses Internet Persendirian VPN adalah sangat penting. Dengan adanya aplikasi ini, ia dapat menyekat penggodam yang berniat jahat dan perisik kerajaan daripada mengakses maklumat peribadi anda.

Ia juga akan mematikan penjejak laman sesawang (web trackers) dan iklan-iklan yang keluar pada skrin anda tanpa henti. Dengan langkah ini, anda boleh melayari internet secara anonymous dan selamat, tanpa sebarang sekatan tak kiralah di mana sahaja anda berada.

VPN juga berguna apabila anda ingin memintas sekatan geografi yang menghalang anda daripada menonton rancangan kegemaran anda atau mengakses e-mel anda semasa berada di luar negara.


Panduan Solat Sunat Hajat

Solat hajat dan doa sebenarnya adalah senjata umat Islam. Sembahyang sunat atau solat sunat hajat biasanya dilakukan apabila seseorang Muslim itu memiliki sebarang hajat atau kehendak yang ingin dipinta terus kepada Allah S.W.T.

Antara hajat yang biasa kita dengar dikalangan masyarakat Malaysia ialah seperti hajat pelajar inginkan keputusan yang cemerlang, hajat ibu bapa mahukan anaknya berubah daripada keburukan kepada kebaikan, hajat mahu anak dengar kata, hajat mahukan sejumlah harta, hajat mahukan calon pasangan isteri atau suami, dan sebagainya.

Solat hajat boleh dilakukan seorang diri atau berjemaah (bermakmum). Antara hajat yang biasa dilakukan berjemaah atau beramai-ramai adalah seperti mohon hajat agar diturunkan hujan ketika musim kemarau, memohon hajat untuk keamanan dan kemakmuran negara, solat hajat untuk mengelak penyakit berjangkit atau fitnah manusia dan bermacam-macam lagi. Dipendekkan cerita, sekiranya umat Islam atau individu Muslim memiliki sebarang hajat, bolehlah melakukan solat hajat.

Menurut kamus dewan bahasa, definisi bagi hajat bermaksud sesuatu yang dikehendaki; kehendak; maksud; tujuan: ~ku ke sini hendak berjumpa dgn pengurus bank. berhajat mempunyai hajat; bermaksud; berniat; bertujuan: Dia ~ hendak berjumpa dgn ketua saya esok utk meminta kerja. menghajati 1 mempunyai hajat utk mendapatkan (memiliki) sesuatu; mengingini sesuatu; berhajat akan: Pengemis itu ~ sesuap nasi dan seteguk air. 2 memerlukan atau menghendaki sesuatu: Anak yg sudah besar itu tidak ~ bantuan orang tuanya lagi. Ketika itu manusia ~ seorang rasul utk membimbing mereka. (Kamus Pelajar Edisi Kedua)

Maksudnya: Dan apabila hamba-hamba-Ku bertanya kepadamu mengenai Aku maka (beritahu kepada mereka): Sesungguhnya Aku (Allah) sentiasa hampir (kepada mereka);Aku perkenankan permohonan orang yang berdoa apabila dia berdoa kepada-Ku. (al-Baqarah 2:186)

Maksudnya: Dan mintalah pertolongan (kepada Allah) dengan jalan sabar dan mengerjakan solat (al-Baqarah 2:45)

Bagaimanapun, solat sunat hajat bukanlah sesuatu yang menjadi kewajipan kepada umat Islam. Bagi aliran salafussoleh, mereka hanya melakukan solat sunat mutlak dan mengambil kesempatan berdoa apa jua yang dihajati mereka. Tidak menjadi masalah untuk umat Islam melakukan solat sunat hajat meminta sesuatu yang dihajati kepada Allah tuhan yang masa pengasih lagi maha penyayang.

Anda boleh muatturun gambar di atas untuk simpanan anda bagi memudahkan pembelajaran berkaitan panduan dan cara solat sunat hajat dilakukan. Panduan ini kami dapatkan dari laman tayibah antara laman web yang boleh diyaqini secara total. Di bawah ini pula adalah panduan solat hajat yang dikongsi oleh laman islam.gov.my

Soalan : Bagaimanakah cara solat sunat hajat yang pernah dilakukan Oleh Rasullah S.A.W berserta bacaannya?

Jawapan : Cara melaksanakannya mudah sahaja, iaitu setelah berwuduk (air sembahyang) dan memakai pakaian yang bersih di tempat yang bersih, lalu lakukanlah Solat Sunat Hajat dua rakaat, cara lafaz niat solat sunat hajat adalah seperti berikut :

Sahaja aku Solat Sunat Hajat dua rakaat kerana Allah Ta'ala.

Selepas takbiratul ihram dan bacaan Surah al-Fatihah sebagaimana solat yang lain, bacalah pada rakaat pertama Surah al-Kafirun sekali. Kemudian selepas Surah al-Fatihah rakaat kedua, bacalah Surah al-Ikhlas sekali.

Setelah selesai solat sunat hajat, bermohonlah kepada Allah S.W.T serta ucapkanlah selawat kepada Nabi junjungan kita iaitu Nabi Muhammad S.A.W dan berdoa.

Tiada Tuhan yang benar sebenar-benarnya melainkan Allah yang maha lemah-lembut, pemurah dan penyayang. Maha Suci Allah, pemerintah Kerajaan Yang Maha Besar. Segala puji tertentu bagi Allah, pentadbir sekelian alam semesta. Aku bermohon kepada-Mu, ya Allah semoga dapat kiranya limpah rahmat-Mu dan segala amalan yang boleh menerima keampunan-Mu.

Aku mohon pemeliharaan daripada segala dosa. Aku mohon mendapat kelabaan pada setiap kebaikan, dan terlepas daripada sebarang dosa. Jangan kiranya ada pada kami satu dosa melainkan Engkau mengampunkannya, tiada satu kesusahan melainkan Engkau melepaskannya, semoga kiranya hajat kami Engkau tunaikan (iaitu mana-mana hajat yang Engkau redhai), wahai Tuhan yang sangat mengasihani. (Pada ketika ini mohonlah segala hajat yang dikehendaki, Insyallah Tuhan sempurnakan).